pythainlp/thai-wiki-dataset-v4 huggingface dataset:
เคป็อป

เคป็อป (เกาหลี: ; อาร์อาร์: "keipap") หรือเพลงป็อปเกาหลี โดยเฉพาะเพลงจากเกาหลีใต้ 
นอกจากนี้ ยังมีประเทศอื่นที่ได้รับความนิยมด้วย เช่น จีน ญี่ปุ่น ไต้หวัน ฮ่องกง ฟิลิปปินส์ และประเทศอื่นในเอเชียตะวันออกเฉียงใต้ ตอนนี้รวมถึงประเทศในแถบทวีปอเมริกาใต้ด้วย อาทิเช่น อาร์เจนตินา บราซิล ชิลี เป็นต้น ความนิยมในดนตรีเกาหลีมักพิจารณาว่าเป็นหนึ่งในการเติบโตของความคลั่งไคล้ในกระแสเกาหลี ที่นิยมในวัฒนธรรมเกาหลีของชาวเอเชีย
ในปัจจุบัน มีการพยายามสร้างนักร้องเคป็อปให้เป็นไอดอล ผู้เชี่ยวชาญเรื่องวัฒนธรรมร่วมสมัยของเกาหลีวิเคราะห์ว่า การที่วงการเคป็อปได้สร้างนักร้องให้เป็นไอดอล ทำให้ต้องเน้นที่ภาพลักษณ์มากกว่าผลงานเพลง ละจากเหตุนี้ทำห้หลายวงมีความขัดแย้งและชิงดีชิงเด่นกันเองระหว่างสมาชิก หากมีคนใดคนหนึ่งโดดเด่นกว่าคนอื่น ทำให้ต้นสังกัดบางบริษัทต้องเฉลี่ยรายได้ให้เท่าเทียมกัน 
เคป็อปในประเทศไทย.
แม้จะมีอดีตที่คล้ายคลึงกัน แต่ชาวไต้หวันกลับไม่ได้มีความรู้สึกเชิงบวกต่อเกาหลีใต้หลังปี 1992 ซึ่งเป็นช่วงที่เกาหลีใต้ตัดความสัมพันธ์ทางการฑูตกับไต้หวันเพื่อติดตามความเป็นหนึ่งเดียวกับจีนแผ่นดินใหญ่ สิ่งนี้เปลี่ยนไปในช่วงต้นทศวรรษ 2000 เนื่องจากการกระจายตัวทางวัฒนธรรมของฮันรยูมีส่วนช่วยในการสร้างภาพลักษณ์ของเกาหลีใต้ในหมู่ชาวไต้หวันขึ้นมาใหม่ การเปลี่ยนแปลงนี้ส่วนหนึ่งได้รับแรงกระตุ้นจากรัฐบาลเกาหลีใต้ ซึ่งต้องการส่งเสริมไมตรีจิตระหว่างทั้งสองประเทศหลังจากการยุติการทูต ชาวไต้หวันจำนวนมากตั้งข้อสังเกตว่าเพลงยอดนิยมของเกาหลีและละครเกาหลีได้ช่วยส่งเสริมความสนใจใหม่และความสัมพันธ์ที่ดีต่อสุขภาพกับเกาหลีใต้
สภาขุนนางญี่ปุ่น

สภาขุนนาง (; โรมาจิ: "Kizoku-in"; : คิโซกุอิง) เป็นสภาสูงของ "สภานิติบัญญัติแห่งสมเด็จพระจักรพรรดิ" หรือรัฐสภาของจักรวรรดิญี่ปุ่น โดยอิโต ฮิโระบุมิ และผู้นำในสมัยเมจิคนอื่นๆ ได้นำรูปแบบของสภาขุนนางของอังกฤษมาใช้ จึงเกิดเป็นสภาขุนนางขึ้นเป็นครั้งแรกในยุคเมจิ
ในปี 1869 รัชสมัยสมเด็จพระจักรพรรดิเมจิ สมาชิกสภาขุนนางได้ประกอบไปด้วย อดีตขุนนางในราชสำนัก, ขุนนางตระกูลฟุจิวะระ รวมไปถึงอดีตไดเมียว ได้เข้าสู่ระบบศักดินาใหม่ที่เรียกว่า "คะโซะกุ" ซึ่งระบบศักดินานี้แบ่งเป็น 5 ชั้นเหมือนบรรดาศักดิ์ยุโรป 
ภายหลังญี่ปุ่นพ่ายแพ้ในสงครามโลกครั้งที่สอง สหรัฐอเมริกาได้เข้ามาควบคุมญี่ปุ่น และกำหนดให้มีสภาสูงที่มาจาการเลือกตั้งแทนสภาขุนนาง ที่เรียกว่าวุฒิสภา
สมาชิก.
สมาชิกสภาขุนนางจะประกอบด้วย
รายนามประธานสภาขุนนาง.
หลังสงครามโลกครั้งที่สอง สภาขุนนางได้ถูกยกเลิกโดยสหรัฐอเมริกา และได้เปลี่ยนเป็นวุฒิสภา
สลิด (แก้ความกำกวม)

สลิด อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
บัณฑิต ทองดี

บัณฑิต ทองดี เกิดเมื่อวันที่ 1 มีนาคม พ.ศ. 2514 เป็นผู้กำกับภาพยนตร์ไทย นักเขียนบทภาพยนตร์ และ ผู้ควบคุมการสร้าง มีสโลแกนส่วนตัวคือ "เล่นเอง กำกับเอง" จบการศึกษาจากคณะนิเทศศาสตร์ สาขาวิทยุโทรทัศน์ มหาวิทยาลัยกรุงเทพ เมื่อปี 2536 เริ่มต้นเข้าสู่วงการด้วยการเป็น ผู้ช่วยครีเอทีฟ ฝ่ายมิวสิกวิดีโอ บริษัท อาร์เอส โปรโมชั่น และต่อมาเลื่อนเป็น ผู้กำกับมิวสิกวิดีโอ ต่อจากนั้นได้ย้ายจากอาร์เอสฯ มายังบริษัทบาแรมยู ในเครือ แกรมมี่ เอ็นเตอร์เทนเม้นท์ เป็นหัวหน้าส่วนโปรดักชั่น ฝ่ายมิวสิกวิดีโอ
ในปี 2542 เริ่มผันตัวเองมาสู่ผู้กำกับมิวสิกวิดีโออิสระ และปี 2544 ได้รับงานกำกับละครเรื่อง “ทะเล จำปี ดนตรี ทราย” ทางไอทีวี ละครเทิดพระเกียรติในหลวง 4 ตอนจบเรื่อง “สมบัติพ่อ” ทางช่อง 5 รักห้ามโปรโมท ทาง itv และ ย.ยักษ์ยอดยุ่ง ทางช่อง 3 ปัจจุบัน เป็นผู้กำกับภาพยนตร์ และ Producer ให้กับ บ.บาแรมยู จำกัด
บัณฑิตดำรงตำแหน่งนายกสมาคมผู้กำกับภาพยนตร์ไทย 2 สมัย และเป็นอาจารย์สอนด้านภาพยนตร์ที่มหาวิทยาลัยหลายแห่ง และวิทยากร ผู้ทรงคุณวุฒิด้านภาพยนตร์หลายสถาบัน
โรงพยาบาลทหารเรือกรุงเทพ

โรงพยาบาลทหารเรือกรุงเทพ เป็นโรงพยาบาลรัฐบาลในสังกัดกรมแพทย์ทหารเรือ กองทัพเรือ ตั้งอยู่ที่ 224 ถนนทางรถไฟสายเก่าปากน้ำ แขวงบางนาใต้ เขตบางนา กรุงเทพมหานคร มีจำนวนเตียงที่เปิดรับผู้ป่วยจิตเวช 14 เตียง ยาเสพติด 40 เตียง
ประวัติ.
มีอาคารทั้งสิ้น 6 อาคาร
20 กันยายน พ.ศ. 2459 พระบาทสมเด็จพระมงกุฎเกล้าเจ้าอยู่หัว รัชกาลที่ 6 ทรงพระกรุณาโปรดเกล้ายกฐานะ “กองแพทย์และพยาบาลทหารเรือ” เป็น “กรมแพทย์พยาบาลทหารเรือ” ซึ่งปรากฏเป็นหลักว่าเริ่มมีการจัดหลักสูตรการศึกษาของ นร.พยาบาลทหารเรือ ขึ้นในปีนั้นด้วย โดยใช้ชื่อ “นร.อาสาสำรอง” ระยะเวลาการศึกษา 3 เดือน ขณะเรียนได้รับเงินเดือน ๆ ละ 2 – 6 บาท เบี้ยเลี้ยงวันละ 25 สตางค์ เมื่อจบการศึกษาแล้ว ได้รับเงินเดือน ๆ ละ 12 บาท
กรมแพทย์และพยาบาลทหารเรือมีการเปลี่ยนแปลงมาหลายยุคหลายสมัย บางครั้งก็มีหลักฐานเป็นกรม บางครั้งก็ปรับเปลี่ยนฐานะเป็นกอง จวบจนกระทั่งในวันที่ 16 มิถุนายน 2485 มีพระราชกฤษฎีกาจัดหน่วยย่อย ในกระทรวงกลาโหม (ฉบับที่ 11) พุทธศักราช 2485 ในมาตรา 7 กำหนดให้กรมแพทย์ทหารเรือเป็นส่วนราชการหนึ่งของกองทัพเรือ ซึ่งต่อมามีการปรับปรุงเปลี่ยนแปลงมาเป็นระยะ ๆ
จวบจนกระทั่งในปี 2498 ได้มีการก่อสร้าง รพ.ทหารเรือบุคคโลขึ้นบริเวณบุคคโล และมีการจัดส่วนราชการหน่วยขึ้นตรงกรมแพทย์ทหารเรือขึ้นใหม่ และปรากฏชื่อ โรงพยาบาลทหารเรือกรุงเทพขึ้น ในรายชื่อหน่วยขึ้นตรง กรมแพทย์ทหารเรือ เมื่อ 24 สิงหาคม พ.ศ. 2498 เพื่อใช้เรียกโรงพยาบาลทหารเรือเดิมบริเวณปากคลองมอญ ผู้อำนวยการในขณะนั้นคือ นาวาเอก เวียง วิรัติภูมิประเทศ
ต่อมาเมื่อกรมแพทย์ทหารเรือ ได้ย้ายที่ทำการมาอยู่บริเวณบุคคโล เมื่อ 9 กรกฎาคม พ.ศ. 2506 โรงพยาบาลทหารเรือกรุงเทพ ก็ยังคงใช้พื้นที่และอาคารเดิมบริเวณคลองมอญเป็นที่ทำการต่อมา
ในปี พ.ศ. 2546 กองทัพเรือ โดย พลเรือเอก ทวีศักดิ์ โสมาภา ผู้บัญชาการทหารเรือ ในขณะนั้น ได้พิจารณาอนุมัติให้จัดสร้างโรงพยาบาลทหารเรือกรุงเทพขึ้นใหม่บริเวณพื้นที่บางนา ใกล้กรมอุทกศาสตร์ทหารเรือ เนื่องจากบริเวณคลองมอญมีพื้นที่จำกัด ไม่สามารถรองรับการขยายตัวของภารกิจที่เพิ่มมากขึ้นของ รพ.ทหารเรือกรุงเทพ ได้ ประกอบกับ เป็นการรองรับการให้บริการกำลังพลและครอบครัวที่อาศัยอยู่บริเวณพื้นที่บางนา โดย พลเรือเอก ทวีศักดิ์ฯ ได้เดินทางมาวางศิลาฤกษ์ เมื่อ 30 กันยายน พ.ศ. 2546 ใช้งบประมาณในการก่อสร้าง 282,923,680 บาท (สองร้อยแปดสิบสองล้านเก้าแสนสองหมื่นสามพันหกร้อยแปดสิบบาท) เริ่มก่อสร้างเมื่อ 4 มิถุนายน พ.ศ. 2548 แล้วเสร็จเมื่อ 2 สิงหาคม พ.ศ. 2550 เป็น โรงพยาบาลขนาด 120 เตียง ประกอบด้วย
ได้ดำเนินการย้ายการดำเนินการมาเป็นส่วน ๆ โดย เปิดรับผู้ป่วยใน ของตึกจิตเวชและบำบัดยาเสพติด และแผนกพยาธิวิทยา เมื่อ 1 ตุลาคม พ.ศ. 2550 เปิดให้บริการแผนกทันตกรรม เมื่อ 1 ธันวาคม พ.ศ. 2550 เปิดให้บริการตรวจสุขภาพและแผนกรังสีวิทยา เมื่อ 14 มกราคม พ.ศ. 2551 และเปิดให้บริการทุกแผนก เมื่อ 3 มีนาคม พ.ศ. 2551
27 พฤษภาคม พ.ศ. 2551 พลเรือเอก สถิรพันธ์ เกยานนท์ ผู้บัญชาการทหารเรือ ได้เป็นประธานในพิธีเปิด โรงพยาบาลทหารเรือกรุงเทพ กรมแพทย์ทหารเรือ อย่างเป็นทางการ
23 เมษายน พ.ศ. 2552 โรงพยาบาลทหารเรือกรุงเทพ พร. ได้ประชุม นขต.พร.ฯ ประจำเดือน เมษายน 52 โดยมี น.อ.พันเลิศ แกล้วทนงค์ ผอ.รพ.ฯ เป็นประธานในที่ประชุม ได้ขอมติจากที่ประชุม รพ.ฯ ให้วันที่ 27 พฤษภาคม ของทุกปี เป็นวันคล้ายวันเกิดของ รพ.ทหารเรือกรุงเทพ พร. (แห่งใหม่) จากการที่ รพ.ทหารเรือกรุงเทพ พร. บริเวณพื้นที่ปากคลองมอญ มิได้กำหนดไว้
พระยาบุเรศผดุงกิจ (รวย พรหโมบล)

พันตํารวจเอก พระยาบุเรศผดุงกิจ (รวย พรหโมบล) (30 เมษายน พ.ศ. 2424 - 30 มกราคม พ.ศ. 2509) อธิบดีกรมตำรวจคนที่ 3 ของประเทศไทย
ประวัติ.
พระยาบุเรศผดุงกิจ (รวย พรหโมบล) เกิดเมื่อวันที่ 30 เมษายน พ.ศ. 2424 ที่ตำบลตลาดสมเด็จ อำเภอบางใหญ่ กรุงเทพ เป็นบุตรของ นายขำ และนางบุญรอด มีพี่น้องทั้งหมด 5 ท่าน คือ
ท่านสืบเชื้อสายโดยตรงจากราชตระกูลแห่งราชอาณาจักรล้านช้างเวียงจันทน์ โดยนายขำ บิดาของท่าน เป็นหลานตาของพระเจ้าอนุรุทราช มีมารดาชื่อ เจ้าหนูจีน เป็นธิดาลำดับที่ 18 ในจำนวน 23 คน ของพระเจ้าอนุรุทราช พระมหากษัตริย์แห่งราชอาณาจักรล้านช้างเวียงจันทร์ ประเทศลาว เมื่อพระเจ้าอนุรุทราชถึงแก่พิราลัยเมือ พ.ศ. 2371 ครอบครัวของพระยาบุเรศผดุงกิจ ยังได้ติดต่อใกล้ชิดกับญาติสมัยเมื่อท่านยังมีชิวิตอยู่ มีอยู่ 2 ท่าน คือ เจ้าคลี่ และเจ้าเสือ
ซึ่งทั้งสองพระองค์ได้ทรงพระกรุณาชุบเลี้ยงญาติทางพระมารดาด้วยพระเมตตา พี่น้องฝ่ายหญิงของพระยาบุเรศผดุงกิจ โดยเฉพาะน้องสาวคนเล็กคือ คุณหญิงน้อม พิชัยภูเบนทร์ นั้น ก็ถวายตัวเป็นข้าหลวงในเสด็จทั้งสองพระองค์ และรับใช้จนพระองค์เจ้าประดิษฐาสารีสิ้นพระชนม์เมื่อ พ.ศ. 2505 ดังนั้น บุตรและธิดาของพระยาบุเรศผดุงกิจ จึงได้มีโอกาสเข้าเฝ้าเสด็จพระองค์หญิงโดยสม่ำเสมอ 
ตอนที่พระยาบุเรศผดุงกิจท่านเกิดมานั้น ครอบครัวมีฐานะร่ำรวย บิดาจึงได้ตั้งชื่อท่านว่า "รวย" แต่ต่อมาบิดาก็ถึงแก่กรรมลง ตั้งแต่ท่านเยาว์วัย จึงเป็นเหตุให้พระยาบุเรศผดุงกิจ ต้องอยู่ในอุปการะของพี่สาวคนโตทั้งสองคนคือ นางปลั่ง และนางผ่อง ซึ่งเป็นภริยาตำรวจ แต่หลังจากนั้นท่านเองก็ได้ไปสมัครเป็นตำรวจ เพราะพี่เขยเป็นตำรวจ ทั้งๆ ที่ท่านไม่ได้สนใจอาชีพนี้เลย เนื่องจากกลัวและไม่ชอบตำรวจเป็นทุนเดิม แต่ภายหลังพระยาบุเรศผดุงกิจได้เจริญก้าวหน้าในกรมตำรวจ จนได้รับตำแหน่งสูงสุดในกรม และบุตรหลานของพระยาบุเรศผดุงกิจ หลายคน ก็เป็นข้าราชการตำรวจเป็นส่วนใหญ่
ความเจริญก้าวหน้าในราชการของท่าน ตั้งแต่เข้ารับราชการเป็นตำรวจตั้งแต่ปี 2441 คือ
หลังจากเปลี่ยนแปลงการปกครอง ในวันที่ 17 พฤศจิกายน พ.ศ. 2475 มีการเปลี่ยนชื่อ กรมตำรวจภูธร เป็น กรมตำรวจ พระยาบุเรศผดุงกิจ สามารถปราบปรามอาชญากรรมต่างๆ จนได้รับสมญานามว่า “มือปราบของกรมตำรวจ” ในยุคนั้น 
นอกจากนี้ยังนับได้ว่าเป็นต้นสกุล "พรหโมบล" (เขียนเป็นตัวอักษรโรมันว่า Brahmopala) เนื่องจากท่านได้รับพระราชทานนามสกุลจากพระบาทสมเด็จพระมงกุฎเกล้าเจ้าอยู่หัว รัชกาลที่ 6 เมื่อวันที่ 6 มิถุนายน พ.ศ. 2457 เป็นนามสกุลพระราชทานลำดับที่ ๑๔๐๔ ขณะมีบรรดาศักดิ์เป็น หลวงบุเรศผดุงกิจ ปลัดกรมกองตระเวน ผู้บังคับการโรงเรียนนายหมวด 
ชีวิตส่วนตัว.
ด้านครอบครัว พระยาบุเรศผดุงกิจมีภรรยาทั้งหมด 6 ท่านคือ
พระยาบุเรศผดุงกิจท่านมีบุตร และบุตรี ตามลำดับทั้งหมด 19 ท่าน ดังรายนามดังนี้
พระยาบุเรศผดุงกิจถึงแก่อนิจกรรมเมื่อวันที่ 30 มกราคม พ.ศ. 2509
บิกตอร์ ราบานาเลส

บิกตอร์ ราบานาเลส (Victor Rabanales) หรือ บิกตอร์ มานูเอล ราบานาเลส นักมวยสากลชาวเม็กซิโก เกิดเมื่อ 23 ธันวาคม พ.ศ. 2505 ที่เมือง Hidalgo ประเทศเม็กซิโก สถิติการชก 73 ครั้ง ชนะ 49 (น็อค 26) เสมอ 3 แพ้ 21
เอทิลีน

เอทิลีน  เป็นฮอร์โมนพืชที่มีสภาพเป็นก๊าซที่อุณหภูมิห้อง บทบาทที่สำคัญของเอทิลีนคือควบคุมกระบวนการเติบโตที่เกี่ยวข้องกับความชรา การหลุดร่วงของใบ ดอก ผล และควบคุมการเจริญของพืชเมื่ออยู่ในสภาวะที่ไม่เหมาะสม เอทิลีนมีผลต่อต้นกล้าของถั่ว 3 ลักษณะ (Triple response) ได้แก่ ยับยั้งความสูงของลำต้น ลำต้นหนาขึ้น เพิ่มการเติบโตในแนวราบ นอกจากนั้น ยังพบว่าการแผ่ขยายของแผ่นใบถูกยับยั้ง ส่วนเหนือใบเลี้ยงมีลักษณะโค้งงอเป็นตะขอ (epicotyl hook) 
การสังเคราะห์เอทิลีน.
เกิดขึ้นได้ในส่วนต่างๆของพืชทั้งราก ลำต้น ใบ ผล เมล็ด และส่วนหัว แต่อัตราการสังเคราะห์จะขึ้นกับระยะเวลาในการเติบโต โดยเนื้อเยื่อที่แก่จะสังเคราะห์เอทิลีนมาก เช่น ผลไม้ที่กำลังสุก ในใบ ใบอ่อนจะผลิตเอทิลีนน้อยและจะเพิ่มขึ้นเมื่อใบแก่ขึ้นและจะมากที่สุดเมื่อใบใกล้ร่วง เมื่อผลไม้เริ่มสังเคราะห์เอทิลีน ปริมาณเอทิลีนที่ผลิตอยู่ในระดับ 0.1 -1 ไมโครลิตร ซึ่งสามารถกระตุ้นให้ผลไม้เพิ่มอัตราการหายใจได้ เนื้อเยื่อที่ยังไม่แก่แต่เกิดบาดแผลหรือถูกรบกวนจะปล่อยเอทิลีนออกมาได้ภายในครึ่งชั่วโมง การถูกรบกวนโดยการกรีด (ในกรณีของต้นยาง) การติดเชื้อจุลินทรีย์ น้ำท่วม อากาศเย็นจัด ล้วนแต่กระตุ้นการผลิตเอทิลีนได้ทั้งสิ้นการผลิตเอทิลีนเกิดขึ้นได้ทุกส่วนในพืชชั้นสูง ทั้งที่ใบ ราก ลำต้น ดอก ผล และต้นกล้า 
 "การผลิตเอทิลีนถูกควบคุมด้วยปัจจัยทางพัฒนาการและสิ่งแวดล้อมจำนวนมาก ในช่วงชีวิตของพืช การผลิตเอทิลีนถูกชักนำด้วยระหว่างระยะของการเจริญเช่น การงอกของเมล็ด การสุกของผลไม้ การร่วงของใบ และ ความชราของดอกไม้ การผลิตเอทิลีนถูกชักนำด้วยกลไกภายนอกหลายประการ เช่น การเกิดบาดแผล ความกดดันทางสิ่งแวดล้อม และสารเคมี เช่น ออกซินและสารควบคุมการเจริญเติบโตอื่นๆ"
เอทิลีนผลิตจากกรดอะมิโนเมทไทโอนีน โดยเปลี่ยนรูปมาเป็น S-adenosyl-L-methionine (SAM, หรือเรียก Adomet) ด้วยเอนไซม์ Met Adenosyltransferase SAM ถูกเปลี่ยนไปเป็น 1-aminocyclopropane-1-carboxylic-acid (ACC) ด้วยเอนไซม์ ACC synthase (ACS)การทำงานของ ACS เป็นตัวกำหนดอัตราการผลิตเอทิลีน การควบคุมการทำงานของเอนไซม์นี้เป็นกุญแจสำคัญในการควบคุมการผลิตเอทิลีน ขั้นตอนสุดท้ายต้องการออกซิเจนและเกี่ยวข้องกับการทำงานของเอนไซม์ ACC-oxidase (ACO) ซึ่งเดิมเรียกว่า Ethylene Forming Enzyme (EFE) การผลิตเอทิลีนถูกชักนำได้ด้วยเอทิลีนภายในและภายนอกลำต้น การสังเคราะห์ ACC เพิ่มขึ้นเมื่อมีออกซินระดับสูง โดยเฉพาะ กรดอินโดลอะซีติก และไซโตไคนิน ACC synthase ถูกยับยั้งด้วย กรดแอบไซซิก
เก้งยักษ์

เก้งยักษ์ (ชื่อวิทยาศาสตร์: "Muntiacus vuquangensis") มีรูปร่างหน้าตาคล้ายเก้งธรรมดา ("M. muntjac") แต่มีขนาดลำตัวใหญ่กว่ามาก สีขนตามลำตัวมีหลากหลาย ทั้งสีน้ำตาลเข้มหรือน้ำตาลดำ มีเขาเฉพาะตัวผู้ มีลักษณะเด่นคือ เขามีขนาดใหญ่ บางตัวอาจมีกิ่งเขาถึง 3 กิ่ง บางตัวอาจมีแค่ 2 โคนเขาหนากว่าโคนเขาของเก้งธรรมดา 
เก้งยักษ์ถือเป็นสัตว์ป่าลึกลับที่ไม่ค่อยปรากฏตัวจึงมีข้อมูลทางวิชาการน้อยมาก แม้แต่รูปถ่ายก็ยังไม่เคยมี จนกระทั่งกลางปี ค.ศ. 2008 ที่เวียดนามสามารถใช้กล้องวงจรปิดจับภาพเก้งยักษ์ขณะหากินในเวลากลางคืนได้เป็นครั้งแรกในโลก 
พบว่ามีการกระจายพันธุ์อยู่ในพรมแดนระหว่างลาว เวียดนาม และกัมพูชา ออกหากินทั้งในเวลากลางวันและกลางคืน คาดว่าคงกินอาหารจำพวกเดียวกับเก้งทั่วไป ชาวพื้นเมืองที่เก้งยักษ์อาศัยอยู่มักล่าได้ในป่าดิบชื้นและป่าดิบแล้ง หรือป่าผสมผลัดใบ ในพื้นที่ที่มีความสูงประมาณ 800 เมตรจากระดับน้ำทะเล
รายพระนามสมเด็จพระราชินีและจักรพรรดินีแห่งเกาหลี

สมเด็จพระจักรพรรดินีแห่งเกาหลี หรือ สมเด็จพระราชินีแห่งเกาหลี คือตำแหน่งของคู่สมรสของสมเด็จพระจักรพรรดิแห่งเกาหลี ตั้งแต่สมัยที่เริ่มก่อตั้งอาณาจักรโชซ็อนและจักรวรรดิเกาหลี
เชิงอรรถ.
<templatestyles src="Reflist/styles.css" />
ทางหลวงสายเอเชีย

ทางหลวงสายเอเชีย  หรือย่อเป็น AH เป็นโครงการความร่วมมือระหว่างประเทศในทวีปเอเชียและยุโรป และคณะกรรมการเศรษฐกิจและสังคมแห่งเอเชียและแปซิฟิก (เอสแคป) สหประชาชาติ เพื่อปรับปรุงระบบทางหลวงในเอเชีย เป็นหนึ่งในสามเสาหลักของโครงการการพัฒนาโครงสร้างพื้นฐานด้านการขนส่งทางบกของทวีปเอเชีย อนุมัติโดยคณะกรรมการเอสแคป ในการประชุมครั้งที่ 48 ในปี ค.ศ. 1992 ซึ่งประกอบไปด้วย ถนนสายเอเชีย รถไฟสายทรานส์เอเชีย (TAR) และการอำนวยความสะดวกของโครงการการขนส่งทางบก ประเทศไทยรับผิดชอบจำนวน 12 สายทาง มีระยะทาง 6,731 กิโลเมตร ตั้งแต่ปี 2540 
ข้อตกลงได้รับการลงนามโดยประเทศต่าง ๆ รวม 32 ประเทศ เพื่อให้ทางหลวงมีเส้นทางเชื่อมต่อกันข้ามทวีป รวมถึงเชื่อมต่อกับทวีปยุโรปอีกด้วย บางประเทศมีส่วนร่วมในโครงการทางหลวง ได้แก่ อินเดีย ศรีลังกา ปากีสถาน จีน ญี่ปุ่น เกาหลีใต้ และบังกลาเทศ ส่วนใหญ่ของเงินทุนมาจากประเทศในเอเชียที่มีความเจริญก้าวหน้าทางเศรษฐกิจ เช่น ญี่ปุ่น อินเดีย และจีน ตลอดจนหน่วยงานระหว่างประเทศ เช่น ธนาคารพัฒนาเอเชีย
โครงการนี้มีจุดประสงค์เพื่อเพิ่มการใช้งานของทางหลวงที่มีอยู่ในทวีป แทนที่จะก่อสร้างทางหลวงสายใหม่ ยกเว้นในกรณีที่เส้นทางขาดหายไปในโครงข่าย ทำให้จำเป็นต้องมีการดำเนินการก่อสร้าง โดยในปัจจุบัน ทางหลวงสายเอเชียที่สร้างเสร็จและใช้การได้แล้วมีประมาณร้อยละ 80 ส่วนเส้นทางที่ยังใช้ไม่ได้ เช่น เส้นทางจากไทยผ่านพม่า และจากบังกลาเทศผ่านเนปาล ถ้าหากเส้นทางสายเอเชียสำเร็จเรียบร้อยตามโครงการที่เอสแคปได้วางไว้ ประชาชนในประเทศต่าง ๆ ก็จะสามารถเดินทางโดยรถยนต์ผ่านประเทศในเอเชีย และสามารถเข้าถึงประเทศในทวีปยุโรปได้
หมายเลขและป้ายสัญลักษณ์.
รหัสหมายเลขทางหลวงขึ้นต้นด้วย "AH" มาจากคำว่า "ทางหลวงสายเอเชีย" และตามด้วยตัวเลขหนึ่งถึงสามตัว ทางหลวงหมายเลขหนึ่งตัวตั้งแต่ 1 ถึง 9 กำหนดใช้ในทางหลวงเอเชียสายหลัก ซึ่งเชื่อมต่อระหว่างภูมิภาคในทวีป หมายเลขสองและสามหลักกำหนดใช้ในเส้นทางภายในภูมิภาค รวมทั้งเชื่อมต่อระหว่างภูมิภาคที่ใกล้เคียง และทางหลวงที่มีอยู่ในประเทศสมาชิก รหัสหมายเลขจะแสดงด้วยอักษรละตินและตัวเลขฮินดู-อารบิก และสามารถใช้ป้ายนี้ควบคู่กับป้ายหมายเลขทางหลวงที่มีอยู่แล้วในประเทศ เหมือนกับระบบทางหลวงยุโรป
รูปแบบป้ายในปัจจุบันยังไม่ได้เป็นมาตรฐาน มีเพียงแต่ตัวอักษรและตัวเลขที่อยู่ในสีขาวหรือสีดำ แต่สีป้าย รูปร่าง และขนาดของป้ายมีหลากหลายลักษณะ ดังตัวอย่างที่ใช้กันทั่วไปจะใช้ป้ายสี่เหลี่ยมสีน้ำเงินกับตัวอักษรสีขาว (คล้ายกันกับป้ายทางหลวงออโตบาห์นของเยอรมนี) ส่วนรูปแบบอื่น ๆ เช่น ตัวอักษรขาวบนป้ายสีเขียว หรือตัวอักษรดำบนป้ายสีขาว
รายการเส้นทาง.
สายประธาน.
ทางหลวงเอเชียสายหลักที่มีเส้นทางข้ามทั้งทวีป กำหนดให้ใช้เลขหลักเดียว
สายเอเชียตะวันออกเฉียงใต้.
ทางหลวงสายเอเชียตะวันออกเฉียงใต้ กำหนดให้ใช้หมายเลข 10-29 รวมทั้งหมายเลขสามหลัก 100-299 ซึ่งเป็นโครงข่ายทางหลวงอาเซียน กำหนดขึ้นเพิ่มเติมโดยสมาคมประชาชาติแห่งเอเชียตะวันออกเฉียงใต้
สายเอเชียตะวันออกและเอเชียตะวันออกเฉียงเหนือ.
ทางหลวงสายเอเชียตะวันออกและเอเชียตะวันออกเฉียงเหนือ กำหนดให้ใช้หมายเลข 30-39 และ 300-399
สายเอเชียใต้.
ทางหลวงสายเอเชียใต้ กำหนดให้ใช้หมายเลข 40-59 
สายเอเชียเหนือ เอเชียกลาง และเอเชียตะวันตกเฉียงใต้.
ทางหลวงสายเอเชียเหนือ เอเชียกลาง และเอเชียตะวันตกเฉียงใต้ กำหนดให้ใช้หมายเลข 60-89 
ระยะทางแต่ละประเทศ.
โครงข่ายที่วางแผนไว้จะมีระยะทางทั้งหมด
วิถีมังสวิรัติ

วิถีมังสวิรัติ  คือ การงดบริโภคเนื้อ ได้แก่ เนื้อสัตว์ใหญ่หรือเนื้อแดง เนื้อสัตว์ปีก อาหารทะเล และเนื้อสัตว์อื่น วิถีมังสวิรัติอาจรวมถึงการงดผลผลิตพลอยได้จากการฆ่าสัตว์ เช่น เครื่องในสัตว์และเจลาติน
บุคคลอาจรับวิถีมังสวิรัติด้วยหลายสาเหตุ หลายคนคัดค้านการกินเนื้อด้วยคำนึงถึงชีวิตที่มีความรู้สึก แรงจูงใจทางศีลธรรมดังกล่าวรวมเข้าอยู่ในความเชื่อทางศาสนาหลายศาสนา ร่วมกับมโนทัศน์สิทธิสัตว์ แรงจูงใจอื่นมีเหตุผลเกี่ยวกับสุขภาพ การเมือง สิ่งแวดล้อม วัฒนธรรม สุนทรีย์หรือเศรษฐกิจ วิถีมังสวิรัติมีหลากหลาย ตั้งแต่วิถีมังสวิรัติกินไข่ ซึ่งรวมไข่ แต่ไม่รวมผลิตภัณฑ์นม; วิถีมังสวิรัติดื่มน้ำนม ซึ่งรวมผลิตภัณฑ์นม แต่ไม่รวมไข่; วิถีมังสวิรัติกินไข่และน้ำนม ซึ่งรวมทั้งไข่และผลิตภัณฑ์นม; หรือวิถีกินและใช้แต่พืช ซึ่งงดผลิตภัณฑ์จากสัตว์ทุกชนิด รวมทั้งไข่ นม ขี้ผึ้งและน้ำผึ้ง รังนก ผลิตภัณฑ์ที่ผ่านกระบวนการของผลิตภัณฑ์จากสัตว์ เช่น น้ำตาลที่ผ่านการฟอกสีด้วยถ่านกระดูก นอกจากนี้ ยังหลีกเลี่ยงผลิตภัณฑ์จากสัตว์ เช่น เสื้อผ้าที่ทำจากหนังสัตว์ ผ้าไหม ไข่มุก และไขมันห่านที่ใช้ขัดรองเท้า
สุทธิศักดิ์ สุจริตตานนท์

สุทธิศักดิ์ สุจริตตานนท์ นักสร้างสรรค์โฆษณาชาวไทยที่ถูกจัดอันดับให้เป็นมือหนึ่งแห่งเอเชีย และเป็นคนไทยคนแรกที่ติดอันดับ 1 ใน 10 ของโลก (อันดับ 8 ในปี พ.ศ. 2549) สุทธิศักดิ์สร้างงานโฆษณาที่มีความคิดสร้างสรรค์อันสะดุดตาหลายต่อหลายชิ้น จนคว้ารางวัลโฆษณาระดับสูงสุดโลกจากเมืองคานส์ (Gold Lion) มาได้หลายรางวัล และถือว่าเป็นชาวไทยกลุ่มแรกที่สามารถสร้างชื่อเสียงให้ต่างชาติรู้จักได้ในเวทีโลกของสายสร้างสรรค์งานโฆษณา
ประวัติ.
ประสบการณ์การทำงานทางด้านโฆษณากว่า 30 ปี ในปี พ.ศ. 2537 เขาพาทีมงานกวาดรางวัลผลงานโฆษณาระดับโลกที่เมืองคานส์ ประเทศฝรั่งเศส, Clio Awards, One Show Awards สหรัฐอเมริกา และ Asian Awards “Best of Show” จากภาพยนตร์โฆษณาแบล็คแคทชุด “ไอ้ฤทธิ์” สุทธิศักดิ์ได้เข้าร่วมงานที่บริษัท บีบีดีโอ กรุงเทพ จำกัด ตั้งแต่ปี พ.ศ. 2542 จนถึงปัจจุบัน และได้รับการจัดอันดับเป็นครีเอทีฟอันดับ 1 ของเอเชียโดยนิตยสาร Campaign Brief ออสเตรเลีย ในปี 2542 และ 2546 เขาได้รับรางวัลอันทรงเกียรติ Gold Lion, Gold Clio, Gold Pencil One Show และ Yellow Pencil D&AD มาประดับวงการโฆษณาไทย กิฟฟารีนชุด “มนุษย์สะดือ” ภาพยนตร์โฆษณา ยูนิฟ กรีนที ชุด “หนอน” และภาพโปสเตอร์ FedEx “Box” ก็คว้า Gold Lion เช่นกัน (รวมเวลา 9 ปี) ในตำแหน่ง ประธานและประธานกรรมการบริหารฝ่ายสร้างสรรค์ BBDO Bangkok และยังเป็นหนึ่งใน Worldwide Creative Committee ของ BBDO Network และได้รับการยกย่องเข้าสู่ทำเนียบ Hall of Fame โดยสมาคมผู้กำกับศิลป์บางกอก
สันติ แต้พานิช

สันติ แต้พานิช ผู้กำกับภาพยนตร์อิสระ โดยผลงานที่สร้างชื่อเสียง คือ ภาพยนตร์สารคดี เรื่อง "เสือร้องไห้" ซึ่งเข้าฉายในปี พ.ศ. 2548 และได้เสียงตอบรับที่ดีจากทั้งนักวิจารณ์และเทศกาลภาพยนตร์ต่าง ๆ จึงทำให้เขาเป็นผู้กำกับที่มีความโดดเด่นในสาขาภาพยนตร์สารคดี สันตินั้นเป็นน้องชายของโน้ส อุดม แต้พานิช
วิรุณ ตั้งเจริญ

ศาสตราจารย์ ดร.วิรุณ ตั้งเจริญ (5 พฤษภาคม พ.ศ. 2489 -) นายกสภามหาวิทยาลัยราชภัฏวไลยอลงกรณ์ ในพระบรมราชูปถัมภ์, นายกสภามหาวิทยาลัยราชภัฏอุดรธานี, อดีตอธิการบดีมหาวิทยาลัยศรีนครินทรวิโรฒ (พ.ศ. 2546 - 2554), อดีตสมาชิกสภานิติบัญญัติแห่งชาติ พ.ศ. 2549 และนักการศึกษา นักบริหาร ศิลปินด้านทัศนศิลป์ ผลงานที่โดดเด่นที่สุด คือการเป็นนักวิชาการด้านศิลปะ มีผลงานออกสู่สังคมอย่างต่อเนื่อง เช่น ผลงานหนังสือประวัติศาสตร์ศิลป์ และ ทฤษฎีด้านศิลปะ
การศึกษา.
ระดับมัธยมศีกษา โรงเรียนอ่างทองปัทมโรจน์วิทยาคม จังหวัดอ่างทอง จบการศึกษาจาก วิทยาลัยเพาะช่าง และวิทยาลัยวิชาการศึกษา (ปัจจุบันคือ มหาวิทยาลัยศรีนครินทรวิโรฒ) แล้วจึงไปศึกษาระดับปริญญาโท สาขาจิตรกรรม ที่มหาวิทยาลัยอเมริกัน และปริญญาเอกด้านศิลปศึกษา มหาวิทยาลัยอิลลินอยส์สเตท และประกาศนียบัตรชั้นสูง การบริหารงานภาครัฐและกฎหมายมหาชน (ปรม.1) สถาบันพระปกเกล้า
การทำงาน.
เริ่มรับราชการเป็นอาจารย์ประจำแผนกวิชาศิลปะและวัฒนธรรม คณะวิชามนุษยธรรมศึกษาและสังคมศาสตร์ วิทยาลัยวิชาการศึกษา ประสานมิตร ซึ่งต่อมาเป็นมหาวิทยาลัยศรีนครินทรวิโรฒ วิทยาเขตประสานมิตร และได้ย้ายมาสังกัดคณะศิลปกรรมศาสตร์ มหาวิทยาลัยศรีนครินทรวิโรฒ ประสานมิตร, ผู้อำนวยการสถาบันวิจัยเพื่อการพัฒนาการศึกษาสำหรับผู้มีความสามารถพิเศษด้านทัศนศิลป์และศิลปะการแสดง ต่อมาจึงเป็นคณบดีคณะศิลปกรรมศาสตร์, รองอธิการบดีฝ่ายศิลปวัฒนธรรม, ประธานโครงการจัดตั้งสถาบันวิจัยศิลปวัฒนธรรม และในปี พ.ศ. 2546 ได้รับการแต่งตั้งเป็นอธิการบดีมหาวิทยาลัยศรีนครินทรวิโรฒ
ตำแหน่งหน้าที่อื่น.
นอกเหนือจากการทำงานในมหาวิทยาลัยศรีนครินทรวิโรฒแล้ว ดร.วิรุณ ตั้งเจริญ ยังได้รับการแต่งตั้งให้ทำงานในหน่วยงานต่างๆ อีก อาทิเช่น เป็นกรรมการสภาวิจัยแห่งชาติ สาขาปรัชญา เป็นประธานฝ่ายวิชาการ สมาคมฝ่ายศิลปกรรมไทย (ชมรมศิลปกรรมแห่งประเทศไทย) เป็นกรรมการผู้ทรงคุณวุฒิสภาวิชาการ มหาวิทยาลัยราชภัฏกาญจนบุรี เป็นภาคีสมาชิกราชบัณฑิตยสถาน สำนักศิลปกรรม และยังได้รับการแต่งตั้งเป็นสมาชิกสภานิติบัญญัติแห่งชาติ พ.ศ. 2549
อาหมัด ชาห์ มาซูด

อาหมัด ชาห์ มาซูด (2 กันยายน ค.ศ. 1953 - 9 กันยายน ค.ศ. 2001) อดีตนักศึกษาคณะวิศวกรรมศาสตร์ มหาวิทยาลัยคาบูล เป็นผู้บัญชาการรบของมูจาฮีดีน ผู้นำทหารเข้าต่อต้านการบุกรุกรานอัฟกานิสถานของสหภาพโซเวียต ต่อมาได้เป็นผู้นำแนวร่วมอิสลามเพื่อการปลดปล่อยอัฟกานิสถาน มีฉายาว่า "ราชสีห์แห่งปัญจศิระ" (Lion of Panjshir)
อาหมัด ชาห์ มาซูด เกิดที่เมือง Jangalak รัฐ Panjsher ประเทศอัฟกานิสถาน ในโอกาสครบรอบ 60 ปี ของนิตยสารไทม์ เขาได้ถูกคัดเลือกให้เป็นเป็นหนึ่งในบุคคลที่มีสร้างผลงานและคุณประโยชน์ต่อประเทศและมนุษยชาติในกลุ่มของ "ผู้สร้างชาติ" ที่เด่นที่สุดในเอเซีย อีกด้วย
อาหมัด ชาห์ มาซูด เสียชีวิตจากการลอบสังหารเมื่อวันที่ 9 กันยายน ค.ศ. 2001 สองวันก่อนเหตุวินาศกรรม 11 กันยายน พ.ศ. 2544 หลังการเสียชีวิต เขาได้รับการยกย่องเป็นวีรบุรุษของอัฟกานิสถาน ในปีต่อมา เขาได้รับการเสนอชื่อเข้ารับรางวัลโนเบลสาขาสันติภาพ
ฮวน โฮเซ ลันดาเอตา

ฮวน โฮเซ ลันดาเอตา  เป็นนักมวยสากลชาวเวเนซุเอลา เกิดเมื่อ 7 ตุลาคม พ.ศ. 2521 ที่เมืองมาตูริน ประเทศเวเนซุเอลา สถิติการชก 33 ครั้ง ชนะ 25 (น็อก 19) เสมอ 1 แพ้ 7
ประวัติ.
ลันดาเอตาขึ้นชกมวยสากลครั้งแรกเมื่อ 7 ธันวาคม พ.ศ. 2542 ชนะน็อกมานูเอล เซเกรา ยก 1 จากนั้นขึ้นชกชนะรวด มีแพ้คะแนนมิเกล บาร์เรรา ที่โคลอมเบียเมื่อ พ.ศ. 2543 เพียงครั้งเดียว จนได้ครองแชมป์ WBA Fedelatin รุ่นมินิมัมเวทเมื่อ 16 ธันวาคม พ.ศ. 2543 ชนะน็อกไฮโร อารังโก ยก 6 ที่เวเนซุเอลา แต่พอป้องกันแชมป์ครั้งแรก ก็เป็นฝ่ายแพ้คะแนน โนเอล อารัมบูเลต เมื่อ 18 พฤษภาคม พ.ศ. 2545 เสียแชมป์ไป แต่ลันดาเอตาก็ได้ครองแชมป์ WBA Fedebol เมื่อเป็นฝ่ายชนะน็อกโฮเซ อาร์โรโย ยก 1 เมื่อ 17 ตุลาคม พ.ศ. 2546
หลังจากได้แชมป์ WBA Fedebol ลันดาเอตาก็ได้ชิงแชมป์โลกเฉพาะกาลรุ่นมินิมัมเวท WBA ที่เวเนซุเอลาเมื่อ 31 มกราคม พ.ศ. 2547 ซึ่งลันดาเอตาเป็นฝ่ายชนะคะแนนชนะ ป.เปาอินทร์ อดีตแชมป์โลกในรุ่นนี้ไปอย่างเป็นเอกฉันท์ ฝ่ายชนะข้องใจขอแก้มือ ทั้งคู่จึงชกกันอีกครั้งเมื่อ 5 พฤษภาคม พ.ศ. 2547 ซึ่งปรากฏว่าเสมอกันไป ลันดาเอตาป้องกันแชมป์เฉพาะกาลไว้ได้ จากนั้น ลันดาเอตาเดินทางไปชิงแชมป์จริงในรุ่นนี้ที่ประเทศญี่ปุ่นเมื่อ 30 ตุลาคม พ.ศ. 2547 ปรากฏว่าเป็นฝ่ายแพ้คะแนนยูตากะ นีดะไป จากนั้น ลันดาเอตาได้ขึ้นชกตัดเชือกเพื่อหาผู้ชนะขึ้นชิงแชมป์โลกรุ่นมินิมัมเวท WBA ซึ่งลันดาเอตาเป็นฝ่ายชนะคะแนน การ์โลส เมโล เมื่อ 28 พฤษภาคม พ.ศ. 2548 ที่อาร์เจนตินา จากนั้นลันดาเอตาได้ขึ้นชิงแชมป์โลกที่ว่างรุ่นไลท์ฟลายเวท WBA ในฐานะรองแชมป์โลกอันดับ 1 ที่ญี่ปุ่น เมื่อ 2 สิงหาคม พ.ศ. 2549 ซึ่งเป็นฝ่ายแพ้คะแนนโคกิ คาเมดะ รองแชมป์โลกอันดับ 2 ชาวญี่ปุ่น ไปอย่างค้านสายตา จึงได้ชกแก้มือกันอีกครั้งเมื่อ 20 ธันวาคม พ.ศ. 2549 แต่คราวนี้ลันดาเอตาเป็นฝ่ายแพ้คะแนน ชิงแชมป์โลกไม่สำเร็จ
หลังจากนั้น ลันดาเอตายังไม่แขวนนวมแต่เลื่อนรุ่นมาชกในรุ่นฟลายเวท จนได้ชิงแชมป์ WBA Fedelatin รุ่นฟลายเวทที่ว่างเมื่อ 7 มิถุนายน พ.ศ. 2551 ชนะคะแนนโรนัลด์ บาร์เรรา จากนั้นลันดาเอตาหยุดชกไป 2 ปี มาขึ้นชกอีกครั้งในการชกตัดเชือกเพื่อหาผู้ชนะไปชิงแชมป์โลกรุ่นไลท์ฟลายเวท WBA เมื่อ 30 มกราคม พ.ศ. 2553 ที่เม็กซิโก ซึ่งลันดาเอตาเป็นฝ่ายแพ้คะแนนฟรันซิสโก โรฮัส ไป หลังจากนั้น ลันดาเอตาก็ไม่ได้ขึ้นชกมวยอีก
อาดัน บาร์กัส

Adan Vargas อดัน วาร์กัส นักมวยสากลชาวเม็กซิโก เกิดเมื่อ 17มกราคม พ.ศ. 2517 ที่เม็กซิโก ซิตี้ ประเทศเม็กซิโก สถิติการชก 44 ครั้ง ชนะ 38 (น็อค 23) เสมอ 1 แพ้ 5
บร็อนต็อก

บร็อนต็อก (Brontok) เป็นไวรัสคอมพิวเตอร์ที่ทำงานบนไมโครซอฟท์ วินโดวส์ สามารถแพร่กระจายผ่านทางจดหมายอิเล็กทรอนิกส์ สายพันธุ์ต่าง ๆ มีดังนี้
ชื่ออื่น ๆ.
ชื่ออื่น ๆ ของบร็อนต็อกมีดังนี้ W32/Rontokbro.gen@MM, W32.Rontokbro@mm, BackDoor.Generic.1138, W32/Korbo-B, Worm/Brontok.a, Win32.Brontok.A@mm, Worm.Mytob.GH, W32/Brontok.C.worm, Win32/Brontok.E, และ W32.Rontokbro.D@mm
แหล่งกำเนิด.
บร็อนต็อกมีกำเนิดจากอินโดนีเซีย ชื่อของมันมาจาก "เอลัง บร็อนต็อก" (elang brontok) คือเหยี่ยวต่างสีซึ่งเป็นนกพื้นถิ่นในเอเชียตะวันออกและตะวันออกเฉียงใต้ มันมาเป็นไฟล์แนบในจดหมายอิเล็กทรอนิกส์ที่ชื่อว่า kangen.exe ("กังเงิน" แปลว่า คิดถึง)
อาการ.
เมื่อบร็อนต็อกทำงานเป็นครั้งแรก มันจะสำเนาตัวเองลงในไดเรกทอรีข้อมูลโปรแกรมประยุกต์ของผู้ใช้ จากนั้นมันจะตั้งตัวเองให้เริ่มทำงานพร้อมกับวินโดวส์ โดยสร้างรายการเรจิสทรีในกุญแจ <code>HKLM\Software\Microsoft\Windows\CurrentVersion\Run</code> มันจะปิดโปรแกรมแก้ไขเรจิสทรีของวินโดวส์ (regedit.exe) และปรับเปลี่ยนการตั้งค่าของวินโดวส์เอกซ์พลอเรอร์ มันลบรายการ "ตัวเลือกโฟลเดอร์" ออกไปจากเมนูเครื่องมือ ซึ่งทำให้ไฟล์ต่าง ๆ ที่ซ่อนไว้ตรงตำแหน่งที่ปกปิดไม่สามารถเข้าถึงได้โดยง่าย และมันก็ยังปิดไฟร์วอลล์ของวินโดวส์ ในบางสายพันธุ์ ถ้ามันพบว่าข้อความบนชื่อหน้าต่างใดก็ตามตรงกับสายอักขระที่มันระบุ (เช่น "application data") มันจะรีบูตเครื่องทันที ความคับข้องใจของผู้ใช้ก็ยังเกิดขึ้น เมื่อผู้ใช้พิมพ์ตำแหน่งที่อยู่ลงในวินโดวส์เอกซ์พลอเรอร์ มันจะถูกทำให้ว่างก่อนพิมพ์เสร็จ มันแพร่ตัวเองไปยังที่อยู่จดหมายอิเล็กทรอนิกส์ที่พบในเครื่องคอมพิวเตอร์ โดยใช้เอนจินส่งจดหมายของมันเอง และปลอมชื่อผู้ส่งเป็นที่อยู่ของผู้ใช้นั้น
คอมพิวเตอร์จะรีสตาร์ตเมื่อผู้ใช้พยายามเปิดคอมแมนด์พร็อมต์ในวินโดวส์ และป้องกันไม่ให้ผู้ใช้ดาวน์โหลดไฟล์ มันยังป๊อปอัปเว็บเบราว์เซอร์ปริยายขึ้นมาและโหลดเว็บเพจ (เอชทีเอ็มแอล) ที่วางไว้อยู่ในโฟลเดอร์ "รูปภาพของฉัน" (ในวินโดวส์วิสตาคือ "รูปภาพ") มันจะสร้างไฟล์ .exe ในโฟลเดอร์ต่าง ๆ ที่โดยปกติจะตั้งชื่อตามโฟลเดอร์ของมัน (เช่น ..\documents\documents.exe) ซึ่งสิ่งนี้รวมไปถึงไดรฟ์เครือข่ายที่กำหนดเส้นทางไว้ทั้งหมดด้วย 
การลบออก.
บร็อนต็อกสามารถลบออกได้โดยซอฟต์แวร์แอนติไวรัสที่อัปเดตล่าสุด ถึงแม้ว่าเครื่องมือเฉพาะกิจหลายอย่างที่สร้างโดยผู้พัฒนาแอนติไวรัสก็มีให้ใช้เช่นกัน
ต่อ สันติศิริ

ต่อ สันติศิริ เป็นนักสร้างสรรค์งานโฆษณาของไทยที่อยู่ในยุคบุกเบิกเปลี่ยนแปลงมาเป็นโฆษณาสมัยใหม่ช่วงต้นทศวรรษ '80 ร่วมยุคกับนักสร้างสรรค์งานโฆษณาอย่าง ภาณุ อิงคะวัต 
ต่อ สันติศิริ จบการศึกษาจากลอนดอน ประเทศอังกฤษ เริ่มงานในวงการโฆษณาที่ประเทศอังกฤษ ก่อนเดินทางกลับประเทศไทยมาร่วมงานกับ Kenyon & Eckhart ตามด้วยบริษัท ลินตาส และ สปา แอดเวอร์ไทซิ่ง ก่อนจะก่อตั้งบริษัทโฆษณาของตัวเอง ชื่อ บริษัท ทีบีดับบลิวเอ ไทยแลนด์ 
ผลงานของ ต่อ สันติศิริ ที่สร้างความน่าตื่นตาผิดแผกไปจากโฆษณาในยุคเดียวกัน ก็เช่น กรีนสปอต ชุดแดด-เงา ผลงานหลายชิ้นของเขาได้รับรางวัลในระดับประเทศคือ TACT Award, B.A.D.Award (Bangkok Art Directors' Association) มาหลายต่อหลายชิ้น ส่วนผลงานของที่ได้รางวัลระดับนานาชาติก็คือ รางวัลชนะเลิศ Gold ในสาขา บันเทิง โดยหนังโฆษณา SF Cinema ตอน Feeling จากงาน Asia Pacific Advertising Festival ซึ่งเป็นงานประกวดหนังโฆษณาที่ยิ่งใหญ่ที่สุด ในระดับภูมิภาคเอเชียแปซิฟิก 
หลังจากดำรงตำแหน่งเป็นประธานกรรมการและผู้อำนวยการฝ่ายสร้างสรรค์ บริษัท ทีบีดับบลิวเอ ไทยแลนด์ ต่อ สันติศิริ ได้ออกมาเปิดบริษัทร่วมกับ Kanaporn Hutcheson ภายใต้ชื่อ Nude Communication ซึ่งต่อมาในปี 2554 ได้รวมกิจการกับ Jureeporn Thaidumrong เป็นบริษัท nudeJEH
ปัจจุบัน ต่อ สันติศิริ ดำรงตำแหน่ง Chairman ที่บริษัท nudeJEH จำกัด และเป็นที่ปรึกษาให้ธุรกิจต่างๆ มากมาย
ฌีล ซีมง

ฌีล ซีมง  เกิดวันที่ 27 ธันวาคม ค.ศ. 1984 เป็นนักเทนนิสอาชีพชาวฝรั่งเศส ผู้คว้าตำแหน่งชนะเลิศการแข่งขันรายการทั้งสิ้น 6 รายการ ปัจจุบันเป็นมือวางอันดับที่ 10 ของโลก และเป็นมือวางอันดับที่ 2 ของประเทศฝรั่งเศส รองจากโจ-วิลฟรีด ซองกา หลังจากเริ่มเล่นเทนนิสอาชีพในปี ค.ศ. 2002 ซีมงก็ใช้เวลา 5 ปี ในการชนะเลิศการแข่งขันเอทีพีทัวร์รายการแรกของเขาในปี ค.ศ. 2007 ที่ ประเทศฝรั่งเศส 
ซีมงถือเป็นคนหนึ่งที่สามารถเอาชนะ โรเจอร์ เฟเดอเรอร์, ราฟาเอล นาดาล และนอวัก จอคอวิช ได้ในขณะที่ทั้ง 3 คน เป็นมือวางอันดับที่ 1, 2 และ 3 ของโลกตามลำดับ ปัจจุบันโค้ชของเขา คือ อดีตนักเทนนิสอาชีพชาวฝรั่งเศส 
(i) = ในร่ม
ตารางสถิติการแข่งขันอาชีพประเภทเดี่ยวในรายการสำคัญ.
"ตารางนี้จะช่วยอธิบายความหมายของแต่ละข้อความรวมทั้งอักษรย่อ"
ภาณุ อิงคะวัต

ภาณุ อิงคะวัต เป็นทั้งนักสร้างสรรค์งานโฆษณา และนักออกแบบแฟชั่น เป็นผู้ร่วมก่อตั้งและผู้ถือหุ้นหลักของบริษัท เกรย์ฮาวด์ แบรนด์เสื้อผ้าสัญชาติไทย ตั้งแต่ปี พ.ศ. 2523 และเป็นบุคลากรยุคบุกเบิกในยุคโฆษณาสมัยใหม่ของประเทศไทย
ภาณุ อิงคะวัต จบการศึกษาด้านกราฟิกดีไซน์จากลอนดอน ประเทศอังกฤษ เข้าสู่วงการโฆษณาที่บริษัท ดีทแฮล์มแอดเวอร์ไทซิ่ง (ปัจจุบันคือบริษัท ลีโอ เบอร์เนทท์ (ประเทศไทย) เป็นเวลา 25 ปี จนดำรงตำแหน่งสูงสุดเป็นครีเอทีฟไดเรคเตอร์ และประธานกรรมการผู้บริหารของ บริษัท ลีโอ เบอร์เนทท์ (ประเทศไทย) มีผลงานได้รับรางวัลในระดับประเทศคือ TACT Award, B.A.D.Award (Bangkok Art Directors' Association) มาหลายชิ้น และปัจจุบันก็ยังได้รับเชิญไปเป็นคณะกรรมการตัดสินและบรรยายพิเศษเกี่ยวกับงานสร้างสรรค์และงานโฆษณาอยู่บ่อยครั้ง 
ภาณุ อิงคะวัต ได้เปลี่ยนทางตัวเองมาอยู่ในวงการออกแบบแฟชั่น ตั้งแต่ปี พ.ศ. 2546 ปัจจุบัน ภาณุ อิงคะวัต ก็ยังคงเป็นประธานที่ปรึกษากิตติมศักดิ์ให้กับบริษัท ลีโอ เบอร์เนทท์ รวมไปถึงตำแหน่งสำคัญในสมาคมอื่นๆ เช่น นายกสมาคมแฟชั่นดีไซเนอร์กรุงเทพ
เนติพงษ์ ศรีทองอินทร์

เนติพงษ์ ศรีทองอินทร์ ชื่อเล่น อัลเฟร็ด อดีตกองหน้าทีมชาติไทย ลูกครึ่งไทย-ฝรั่งเศสและเวียดนาม ปัจจุบันเป็นผู้ช่วยผู้ฝึกสอนให้กับบีจี ปทุม ยูไนเต็ด ในไทยลีก
เนติพงษ์ลงเล่นให้กับทีมชาติไทยเป็นเวลา 3 ปี ระหว่าง พ.ศ. 2538 ถึง พ.ศ. 2540 และเลิกเล่นฟุตบอลให้กับทีมชาติไทยขณะมีอายุได้เพียง 25 ปีเท่านั้น ทำสถิติเล่นไป 55 นัด ทำประตูได้ 25 ประตู โดยเนติพงษ์นั้นได้แขวนสตั๊ดในอีก 2 ปีต่อมาก่อนที่จะหันไปเล่นกอล์ฟ 
ทั้งนี้ เนติพงษ์เริ่มหวนคืนสู่วงการลูกหนังไทย โดยเข้ารับงานเป็นผู้ฝึกสอนกองหน้าให้กับทีมชาติหญิงไทยรุ่นอายุไม่เกิน 19 ปี ระหว่างปี พ.ศ. 2559-2560
เข้าสู่วงการฟุตบอลไทยลีกเต็มตัวด้วยการเป็นหัวหน้าผู้ฝึกสอน (Head Coach) ให้กับทีมกาฬสินธุ์ เอฟซี (Kalasin FC) ที่รั้งอันดับ 8 ของ Thai League 3 โซนบนในปี 2560 
เนติพงษ์ เคยรับหน้าที่เป็นหัวหน้าผู้ฝึกสอนให้กับทีมสโมสรฟุตบอลราชนาวี (Royal Thai Navy F.C.) ในไทยลีก
จันทร์ดับ

จันทร์ดับ, เดือนดับ หรือ อมาวสี  เป็นปรากฏการณ์ที่ดวงจันทร์โคจรมาอยู่ในทิศทางเดียวกับดวงอาทิตย์เมื่อมองจากโลก ดวงจันทร์จึงหันด้านมืดเข้าหาโลก ทำให้ไม่เห็นดวงจันทร์ มักเกิดในวันแรม 14 ค่ำ หรือแรม 15 ค่ำ (บางครั้งเกิดในข้างขึ้นอ่อน ๆ เพราะปฏิทินจันทรคติคลาดเคลื่อนจากดวงจันทร์จริงบนท้องฟ้า) ในทางดาราศาสตร์ปรากฏการณ์นี้มักถูกเรียกอีกอย่างว่า "ตำแหน่งโคจรคู่ตรงข้าม" (syzygy)
นวจันทรา

นวจันทรา  เป็นนิยายภาคต่อจากแรกรัตติกาล งานเขียนของสเตฟานี่ เมเยอร์ เนื้อเรื่องเกี่ยวกับการสูญเสียรักแท้ ชื่อเรื่องนั้นมาจากช่วงข้างแรมในดิถีของพระจันทร์ "New Moon (พระจันทร์ดับ) " หมายถึงช่วงที่มืดมนที่สุดในชีวิตของตัวเอก "เบลล่า" ตีพิมพ์ครั้งแรกในปี ค.ศ. 2006 และถูกทำไปทำเป็นภาพยนตร์ซึ่งคาดว่าจะออกฉายในวันที่ 20 พฤศจิกายน ค.ศ. 2009
เนื้อเรื่อง.
อิซซาเบลลา "เบลล่า" สวอน อายุ 18 ปีแล้ว อลิซ คัลเลนและเอ็ดเวิร์ด คัลเลน คน (แวมไพร์) รักของเธอได้จัดงานวันเกิดให้ ขณะที่เปิดห่อของขวัญ เธอเกิดโดนกระดาษบาด พี่ชายของเอ็ดเวิร์ด แจสเปอร์ เฮล ไม่สามารถทนความยั่วยวนของกลิ่นเลือดเธอได้ทำให้เขาได้โจมตีเธอ จากเหตุการณ์นั้น เพื่อปกป้องเบลล่าจากแวมไพร์ เอ็ดเวิร์ดจึงจบความสัมพันธ์กับเธอ เขาและครอบครัวจึงย้ายออกไปจากฟอร์กส วอชิงตัน เบลล่าโศกเศร้าอย่างมากเป็นเวลาหลายเดือน โดยมีเจคอบ แบล็คคอยปลอบโยนเพื่อให้เธอลืมความเจ็บปวดจากการสูญเสียเอ็ดเวิร์ด
เบลล่าและเจคอบพัฒนาความสัมพันธ์จนกลายเป็นเพื่อนสนิทกันในที่สุด เธอพบว่าเมื่อเธออยู่ในอันตราย เธอจะได้ยินเสียงของเอ็ดเวิร์ดในหัว ทำให้เธอยิ่งทำอะไรที่เสี่ยงอันตรายมากขึ้นเรื่อย ๆ ในขณะที่เธอก็ได้รู้ว่าเจคอบเป็นมนุษย์หมาป่า วันหนึ่งเจคอบและฝูงหมาป่าของเขาได้ช่วยเบลล่าจากแวมไพร์ลอเรนท์และวิคตอเรีย ที่ต้องการแก้แค้นให้กับเจมส์คู่ของเธอที่ถูกฆ่าโดยครอบครัวคัลเลนใน "แรกรัตติกาล"
ความเข้าใจผิดทำให้เอ็ดเวิร์ดเข้าใจว่าเบลล่าฆ่าตัวตาย ด้วยความคลุ้มคลั่งเอ็ดเวิร์ดจึงไปอิตาลีเพื่อแหย่โวลตูลี (ตระกลูแวมไพร์ที่รักษากฎของแวมไพร์) ให้โกรธเพื่อจะได้ฆ่าเขาซะ เบลล่าและอลิซได้รีบเดินทางไปอิตาลีเพื่อหยุดเอ็ดเวิร์ด และไปถึงทันเวลาพอดี ก่อนออกจากอิตาลี โวลตูลีบอกพวกเขาว่าเบลล่าที่รู้เรื่องแวมไพร์นั้นต้องตายหรือไม่ก็ต้องกลายเป็นแวมไพร์ เมื่อกลับมาถึงฟอร์กส เอ็ดเวิร์ดบอกเบลล่าว่าที่เขาจากไปเพราะเขารักเธอและต้องการปกป้องเธอ เบลล่ายกโทษให้เขา ในตอนจบครอบครัวคัลเลนออกเสียงให้เปลี่ยนเบลล่าเป็นแวมไพร์หลังเธอเรียนจบมัธยมปลาย ขณะที่เอ็ดเวิร์ดคัดค้านอย่างเต็มที่
ภาพยนตร์.
ภาพยนตร์ที่สร้างจาก "นวจันทรา" มีกำหนดฉายในวันที่ 20 พฤศจิกายน ค.ศ. 2009 โดยมีเนื้อเรื่องต่อจากเรื่อง "แวมไพร์ ทไวไลท์" ซึ่งสร้างจากแรกรัตติกาลที่เขียนโดยสเตเฟนี เมเยอร์ โดยได้คริสเตน สจ๊วต, โรเบิร์ต แพตตินสัน, และ เทเลอร์ เลาต์เนอร์มาแสดงเป็น เบลล่า สวอน, เอ็ดเวิร์ด คัลเลน, และเจคอบ แบล็ค ตามลำดับ ซัมมิตเอนเตอร์เทนเมนต์ได้ให้ไฟเขียวในการสร้างหลังเดือนพฤศจิกายน ค.ศ. 2008 กำกับโดย คริส วิตซ์ มีเมลิซซา โรเซนเบิร์กเป็นผู้เขียนบทภาพยนตร์ สถานที่หลักที่ใช้ในการถ่ายทำคือแวนคูเวอร์, รัฐบริติชโคลัมเบีย
คราสสยุมพร

คราสสยุมพร  เป็นนิยายภาคต่อเล่มที่สาม ของชุดทไวไลท์ เขียนโดยสเตเฟนี เมเยอร์ เป็นเนื้อเรื่องตอนต่อของสาวน้อยอายุ 18 เบลล่า สวอนและแวมไพร์ หนุ่มคนรักของเธอ เอ็ดเวิร์ด คัลเลน พิมพ์จำหน่ายครั้งแรกในวันที่ 7 สิงหาคม ค.ศ. 2007 มียอดขายมากกว่า 150,000 เล่มใน 24 ชั่วโมง และขายได้ถึง 1 ล้ามเล่มในการพิมพ์ครั้งแรก
เนื้อเรื่อง.
เปิดเรื่องมาด้วยฆาตกรรมต่อเนื่องในเมืองซีแอตเติลที่ยังตามจับฆาตกรไม่ได้ ซึ่งเอ็ดเวิร์ดสงสัยว่าเกิดจากแวมไพร์อายุน้อยที่ยังควบคุมความกระหายไว้ไม่ได้ ขณะที่เอ็ดเวิร์ดและเบลล่าได้สมัครเข้าเรียนมหาวิทยาลัย เบลล่าได้บอกเอ็ดเวิร์ดว่าเธอต้องการจะพบเจคอบ แบล็ค เพื่อนมนุษย์หมาป่าของเธอ แม้ว่าเอ็ดเวิร์ดเป็นห่วงความปลอยภัยของเบลล่า เธอก็ยังยืนกรานว่าเจคอบและฝูงหมาป่าของเขาไม่มีทางทำอันตรายเธอและเธอยังแอบไปพบเจคอบในบางครั้ง ขณะที่อลิซ คัลเลนได้มองเห็นอนาคตว่าวิคตอเรีย แวมไพร์ที่ต้องการแก้แค้นเบลล่าได้กลับมาที่ฟอร์กสแล้ว สองสามวันหลังจากนั้น เอ็ดเวิร์ดเสนอกับเบลล่าว่าให้แต่งงานกันก่อนที่จะทำให้เธอกลายเป็นแวมไพร์ เบลล่าตกลงแม้ว่าเธอจะไม่ชอบก็ตาม
เบลล่าและครอบครัวคัลเลนได้พบว่าฆาตกรรมต่อเนื่องในเมืองซีแอตเติลนั้นแท้จริงเกิดจากกองทัพแวมไพร์แรกเกิดที่ควบคุมโดยวิคตอเรีย ทำให้ครอบครัวคัลเลนต้องร่วมมือกับฝูงหมาป่าแห่งควิลยูตเพื่อต่อสู้กับความคุกคามนี้ ขณะที่ทุกคนเตรียมจะต่อสู้ เอ็ดเวิร์ด, เบลล่า และ เจคอบได้เดินทางไปพักแรมในภูเขาเพื่อซ่อนตัวจากการต่อสู้
ในตอนเข้า เจคอบอารมณ์เสียเมื่อได้ยินเอ็ดเวิร์ดและเบลล่าคุยกันถึงการต่อสู้และต้องการเข้าร่วมในการต่อสู้นั้น เพื่อหยุดเขาเบลล่าได้จูบเจคอบและรู้ความจริงว่าเธอรักเขา ในระหว่างการต่อสู้ วิคตอเรียได้ตามกลิ่นเอ็ดเวิร์ดจนมาถึงที่ซ่อนตัวของเบลล่า ทำให้เอ็ดเวิร์ดต้องต่อสู้กับเธอ หลังจากวิคตอเรียและกองทัพของเธอถูกทำลาย เธออธิบายกับเจคอบว่าถึงเธอจะรักเขาแต่เธอนั้นรักเอ็ดเวิร์ดมากกว่า และหลังจากได้ยินเรื่องแต่งงาน เจคอบได้กลายร่างเป็นหมาป่าแล้ววิ่งหนีไปเพื่อหลีกหนีจากความเจ็บปวดและโกรธเบลล่าที่ตัดสินใจเป็นแวมไพร์
กระแสตอบรับ.
เมื่อ "คราสสยุมพร " ออกตีพิมพ์ ส่วนมากจะได้รับคำวิจารณ์ในแง่บวกจากนักวิจารณ์
ภาพยนตร์.
ภาพยนตร์ที่สร้างจากนวนิยายคราสสยุมพร มีกำหนดฉายวันที่ 30 มิถุนายน ค.ศ. 2010 เป็นลำดับที่สามในภาพยนตร์ชุดทไวไลท์ ที่เขียนโดยสเตเฟนี เมเยอร์ ต่อจากแรกรัตติกาลที่ออกฉายในปี ค.ศ. 2008 และนวจันทราที่ซัมมิตเอนเตอร์เทนเมนต์ให้ไฟเขียวถ่ายทำในเดือนกุมภาพันธ์ ค.ศ. 2009 กำกับโดย เดวิด เซลด มีเมลิซซา โรเซนเบิร์กเป็นผู้เขียนบทภาพยนตร์ คาดว่าภาพยนตร์จะเริ่มถ่ายทำในเดือนสิงหาคม ค.ศ. 2009
เหงื่อ

เหงื่อ เป็นของเสียชนิดหนึ่งที่ร่างกายขับออกมาในรูปของเหลว และจะขับออกมาทางผิวหนังหรือตามซอกต่างๆของร่างกาย มักมีรสเค็มเพราะมีเกลือเป็นส่วนประกอบ การออกกำลังกายหรือเวลาอากาศร้อนก็มีเหงื่อได้เช่นกัน
เหงื่อประกอบด้วย น้ำ(H2O) 99% ส่วนอีก 1% ได้แก่ โซเดียมคลอไรด์(NaCl) ยูเรีย (CO(NH2)2) น้ำตาล ไขมัน กรดอะมิโนบางชนิด โพแทสเซียม(K) แมกนีเซียม(Mg) สังกะสี(Zn)
ชนิดของเหงื่อ.
เหงื่อที่ผลิตจาก Eccrine Sweat Glands.
ต่อมเหงื่อชนิดนี้พบทั่วตามร่างกาย ได้แก่ ผิวหนัง ฝ่ามือ ฝ่าเท้า ซึ่งจะผลิตเหงื่อที่มีลักษณะใสเหมือนน้ำ ไม่มีกลิ่น เพราะร่างกายจะขับเหงื่อชนิดนี้ออกมาเมื่อทำกิจกรรมหนักๆ หรืออยู่ในสภาวะอากาศร้อน
เหงื่อที่ผลิตจาก Apocrine Sweat Glands.
ต่อมเหงื่อชนิดนี้กระจายตัวอยู่บางแห่งของร่างกาย เช่น รักแร้ ขาหนีบ ทวารหนัก หัวหน่าว ก้น แผ่นหลัง เหงื่อที่ได้จะมีลักษณะเหนียวใสและมีส่วนผสมของไขมันอยู่มากจึงทำให้เหงื่อชนิดนี้มีกลิ่น ซึ่งกลิ่นเหล่านี้ทำหน้าที่ในการกระตุ้นอารมณ์เพศจึงเป็นคนละกลิ่นที่เกิดจากการหมักหมมของขี้ไคล
การขับเหงื่อ.
เหงื่อจะเกิดขึ้นเมื่อร่างกายของเราสัมผัสกับสิ่งกระตุ้นกับ "ความร้อน" และ "อารมณ์" ซึ่งทำให้สมองหลั่งสารเคมีชื่อ แอซีทิลโคลีน (Acetylcholine) ที่อยู่บริเวณปลายประสาทออกมากกระตุ้นต่อมเหงื่อให้ผลิตเหงื่อ
ปริมาณเหงื่อของแต่ละคนขึ้นอยู่กับ 3 ปัจจัย คือ อากาศ ความผันผวนของอากาศ ซึ่งอากาศร้อนมีความชื้นในอากาศสูงจะทำให้เหงื่อออกมากกว่าวันที่ฝนตกซึ่งมีความชื้นในอากาศต่ำ
กิจกรรมที่ทำในแต่ละวัน หากต้องออกแรงมากจะทำให้เหงื่อออกมากซึ่งตรงข้ามกับผู้ที่ไม่ค่อยจะออกแรง
โรคบางชนิดสามารถทำให้ปริมาณของเหงื่อเปลี่ยนแปลงได้ เช่น โรคเครียด ต่อมไทรอยด์เป็นพิษหรือคอพอก วัณโรค เบาหวาน โรคหัวใจ ภาวะใกล้หมดประจำเดือน สิ่งเหล่านี้ทำให้เหงื่อออกมาก ส่วนโรคผิวหนังไม่ว่าจะเป็นผด ผื่น สะเก็ดเงิน ผิวหนังแตกหยาบ ไมเกรนจะทำให้เหงื่อออกน้อย
เพลงชาติคอสตาริกา

เพลงชาติคอสตาริกา  เป็นผลงานการประพันธ์ทำนองของมานวยล์ มารีอา กูตีเอร์เรซ (Manuel María Gutiérrez) เมื่อวันที่ 11 มิถุนายน ค.ศ. 1852 (พ.ศ. 2395) ทำนองโดยโคเซ มารีอา เซเลดอน เบรเนส (José María Zeledón Brenes) ประพันธ์ขึ้นเมื่อ ค.ศ. 1903 (พ.ศ. 2446) ได้มีการประกาศให้เพลงนี้เป็นเพลงชาติคอสตาริกาอย่างเป็นทางการ ตามคำสั่งของประธานาธิบดี โคเซ ฟีเกเรส เฟร์เรร์: (José Figueres Ferrer) เมื่อวันที่ 10 มิถุนายน ค.ศ. 1949 (พ.ศ. 2492)
ไทยสกายทีวี

สถานีโทรทัศน์ไทยสกาย (ชื่อย่อ: TST) หรือ ไทยสกายทีวี (Thai Sky TV) ดำเนินการโดย บริษัท สยาม บรอดแคสติ้ง จำกัด ในเครือธนายง ภายใต้สัมปทานกับองค์การสื่อสารมวลชนแห่งประเทศไทย (อ.ส.ม.ท.)
ประวัติ.
ไทยสกายทีวีเริ่มทดลองออกอากาศในวันที่ 26 สิงหาคม พ.ศ. 2534 และออกอากาศจริงในเดือนกันยายน พ.ศ. 2534 ในระยะแรกออกอากาศในระบบMMDS เช่นเดียวกับไอบีซี โดยแบ่งช่องสัญญาณส่วนหนึ่งจากไอบีซี ผู้ที่ติดตั้งระบบ MMDS สามารถสมัครสมาชิกดูได้ทั้ง ไอบีซี และ ไทยสกายทีวี หรือจะสมัครสมาชิกรับชมเฉพาะรายใดรายหนึ่งก็ได้ 
ในปี พ.ศ. 2537 หลังจากมีการส่งสัญญาณดาวเทียมไทยคมแล้ว ไทยสกายทีวีและไอบีซีได้ส่งสัญญาณในระบบจานดาวเทียมอีกระบบหนึ่ง สมาชิกที่ใช้ระบบนี้จะต้องติดตั้งจานดาวเทียม DTH ซึ่งเป็นจานรับสัญญาณดาวเทียมไทยคม 
ไทยสกายทีวียุติการออกอากาศเมื่อกลางเดือนสิงหาคม พ.ศ. 2540 ซึงอยู่ในช่วงเหตุการณ์วิกฤตการณ์ทางการเงินในเอเชีย พ.ศ. 2540 เพราะปัญหาการดำเนินกิจการและผลประกอบการของบริษัทฯ ทำให้ไม่สามารถชำระค่าเช่าช่องสัญญาณผ่านดาวเทียม
ระบบดีทีเอช (DTH)ให้กับชินวัตรแซทเทิลไลท์ (ปัจจุบันชื่อบริษัทเปลี่ยนเป็น ไทยคม)ได้ตามกำหนด ทำให้ชินวัตรแซทเทิลไลท์ต้องตัดสัญญาณช่องโทรทัศน์ผ่านดาวเทียมที่ไทยสกายทีวีเช่าเอาไว้อยู่ และทำให้ไทยสกาย ต้องยุติการให้บริการแก่สมาชิกลูกค้าโทรทัศน์เคเบิลระบบดีทีเอช (DTH) และเอ็มเอ็มดีเอส (MMDS) ไปโดยปริยาย
ช่องรายการของไทยสกายทีวี.
ไทยสกายทีวีมีช่องรายการทั้งหมด 12 ช่องดังนี้ (ข้อมูลเมื่อเดือนมิถุนายน พ.ศ. 2540)
โดยช่องรายการที่ผลิตโดยไทยสกายทีวีเองได้แก่ไทยสกายทีวีช่อง 1,2,6,11,12
ช่องทางในการรับชม.
ผู้ที่ต้องการสมัครสมาชิกไทยสกายทีวี สามารถเลือกรับชมได้ 2 ระบบคือระบบจานดาวเทียม (ใช้จานดาวเทียม DTH) และระบบ MMDS
และหากต้องการรับชมช่องรายการจากไอบีซีก็จะต้องสมัครเป็นสมาชิกของไอบีซีด้วย แต่ไม่ต้องติดตั้งอุปกรณ์ใหม่ เนื่องจากทั้งไอบีซีและไทยสกายทีวีสามารถรับชมโดยใช้ระบบเดียวกันได้
ชลูด นิ่มเสมอ

ศาสตราจารย์ ชลูด นิ่มเสมอ #เปลี่ยนทาง (2 พฤษภาคม พ.ศ. 2472 – 4 มิถุนายน พ.ศ. 2558) เกิดที่จังหวัดธนบุรี เป็นศิลปินผู้มีความเชี่ยวชาญในการสร้างงานหลายประเภท จบการศึกษาจาก วิทยาลัยเพาะช่าง, มหาวิทยาลัยศิลปากร และ ประกาศนียบัตร Diploma of Fine Arts จากสถาบันศิลปะ Accademia di Belle Arti แห่งกรุงโรม อิตาลี โดยในสมัยเรียนที่ศิลปากรนับได้ว่าเป็นศิษย์รุ่นแรกๆของ ศ.ศิลป์ พีระศรี ผลงานที่โดดเด่นได้แก่ ประติมากรรม "โลกุตระ" ด้านหน้าทางเข้าศูนย์การประชุมแห่งชาติสิริกิติ์ ประติมากรรม "เงินพดด้วง" ที่จัดแสดงหน้าอาคารธนาคารกสิกรไทย สำนักพหลโยธิน และประติมากรรม "พระบรมโพธิสมภาร" ณ มหาวิทยาลัยหัวเฉียวเฉลิมพระเกียรติ ศาสตราจารย์ชลูดได้รับการเชิดชูเกียรติเป็น ศิลปินแห่งชาติ สาขาทัศนศิลป์ (ประติมากรรม) ประจำปี พ.ศ. 2541
ศาสตราจารย์ ชลูด นิ่มเสมอ เสียชีวิตเมื่อวันที่ 4 มิถุนายน พ.ศ. 2558 ณ โรงพยาบาลศิริราช
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพเมื่อวันที่ 27 ธันวาคม พ.ศ. 2558 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
กระบี่โต๊ะโก

<ns>0</ns>
 <revision>
 <parentid>8706094</parentid>
 <timestamp>2020-07-30T09:57:12Z</timestamp>
 <contributor>
 <username>Rameshe999</username>
 </contributor>
 <comment>เปลี่ยนทางหน้าไปยัง เดชคัมภีร์เทวดา</comment>
 <origin>8991961</origin>
 <model>wikitext</model>
 <format>text/x-wiki</format>
ตุ๊กกี้ ชิงร้อยชิงล้าน

สุดารัตน์ บุตรพรม (เกิด 15 มีนาคม พ.ศ. 2522) ชื่อเล่น ตุ๊กกี้/ตุ๊กตุ๊ก หรือที่รู้จักกันในชื่อ ตุ๊กกี้ ชิงร้อย เป็นพิธีกรและนักแสดงตลกหญิงชาวไทย สังกัดเวิร์คพอยท์ เอ็นเทอร์เทนเมนท์
ประวัติ.
สุดารัตน์ บุตรพรม หรือ สุดารัตน์ โพธิ์น้ำคำ เกิดเมื่อวันที่ 15 มีนาคม พ.ศ. 2522 ที่ บ้านพอ ตำบลวังสามหมอ อำเภอวังสามหมอ จังหวัดอุดรธานี เป็นบุตรธิดาของสมัย บุตรพรม ชาวจังหวัดร้อยเอ็ด และพิณทอง บุตรพรม ชาวจังหวัดอุดรธานี เข้าศึกษาต่อในระดับประกาศนียบัตรนาฏศิลป์ชั้นต้น(เทียบเท่ามัธยมศึกษาตอนต้น) และประกาศนียบัตรนาฏศิลป์ชั้นกลาง(เทียบเท่ามัธยมศึกษาตอนปลาย)ที่ วิทยาลัยนาฏศิลป์กาฬสินธุ์ จังหวัดกาฬสินธุ์ จนถึงระดับปริญญาตรี สำเร็จการศึกษาจากสาขานาฏศิลป์ไทย คณะศิลปกรรมศาสตร์ มหาวิทยาลัยมหาสารคาม เข้าร่วมกับแก๊งสามช่าในรายการชิงร้อยชิงล้านเมื่อปี พ.ศ. 2548 โดยช่วงแรกมักจะมาเป็นนักแสดงประกอบในบางสัปดาห์ และสามารถเป็นตัวขโมยซีนได้ในหลายๆตอน ทำให้ได้รับความนิยมเพิ่มขึ้นเรื่อย ๆ รวมไปถึงผลงานการแสดงภาพยนตร์เป็นตัวประกอบในหลาย ๆ เรื่อง เช่น แหยม ยโสธร, โหน่ง เท่ง นักเลงภูเขาทอง, เท่งโหน่งคนมาหาเฮีย, บอดี้การ์ดหน้าเหลี่ยม 2, ว้อหมาบ้ามหาสนุก และ ภาพยนตร์เรื่อง ตุ๊กกี้ เจ้าหญิงขายกบ
ผลงาน.
คอนเสิร์ต.
ร่วมกับ ธงไชย แมคอินไตย์, อารักษ์ อมรศุภศิริ, แพนเค้ก เขมนิจ, ค่อม ชวนชื่น, กรรชัย กำเนิดพลอย, สุริวิภา กุลตังวัฒนา, คะนึงนิจ จักรสมิทธานนท์, ฮาย อาภาพร, อรนภา กฤษฎี, เกริก ชิลเลอร์ , ดีใจ ดีดีดี และอีกมากมาย
ร่วมกับ ธงไชย แมคอินไตย์, แจ๊ส ชวนชื่น, ปาล์มมี่, ใหม่ เจริญปุระ, สุนิสา สุขบุญสังข์, ญาญ่า อุรัสยา
ชีวิตส่วนตัว.
สุดารัตน์สมรสกับ กำธร โพธิ์น้ำคำ หรือ บูบู้ เมื่อวันที่ 25 ธันวาคม พ.ศ. 2559 หลังจากคบหากันนานถึง 13 ปี โดยจัดพิธีตามประเพณีที่บ้านเกิด บ้านพอ ตําบลวังสามหอ อำเภอวังสามหมอ จังหวัดอุดรธานี
จรัสพงษ์ สุรัสวดี

จรัสพงษ์ สุรัสวดี หรือ ซูโม่ตู้ (4 มีนาคม พ.ศ. 2496 –) เกิดที่อำเภอกะเปอร์ จังหวัดระนอง จบการศึกษาจากโรงเรียนเซนต์คาเบรียล และ คณะสถาปัตยกรรมศาสตร์ จุฬาลงกรณ์มหาวิทยาลัย เป็นคนที่มีความสามารถหลากหลายทั้งเป็นนักแสดง เขียนบทโทรทัศน์ กำกับ และการทอล์คโชว์ เป็นหนึ่งในทีมงานรายการ เพชฌฆาตความเครียด และตลกกลุ่มซูโม่สำอางในอดีต ในช่วงหลังมา ซูโม่ตู้ มักมีบทบาทในการวิจารณ์การเมืองไทยทั้งในรายการและบทสัมภาษณ์ตามนิตยสารต่าง ๆ ด้วยสไตล์ประชดประชัน เสียดสี และแดกดันอยู่บ่อยครั้ง รวมไปถึงเปิดการแสดงทอล์คโชว์เกี่ยวกับการเมืองอย่างเต็มรูปแบบ
รูล/สปาร์เคิล

รูล / สปาร์คเคิล (; โรมาจิ: "Rūru / Supākuru"; : Rule / Sparkle) เป็นซิงเกิลลำดับที่ 46 ของอายูมิ ฮามาซากิ วางจำหน่ายในวันที่ 25 กุมภาพันธ์ พ.ศ. 2552 มี 3 รูปแบบอันได้แก่ ซีดี 2 แบบ และซีดี+ดีวีดี โดยในแบบซีดีจะมีเพลงพิเศษที่แตกต่างกันเหมือนกับซิงเกิล "Mirrorcle World" ได้แก่เพลง "Day" และเพลง "GREEN" ในเวอร์ชันรีมิกซ์
เพลง "Rule" เป็นเพลงประกอบภาพยนตร์เรื่อง "ดราก้อนบอล EVOLUTION" และเพลง "Sparkle" เป็นเพลงประกอบโฆษณารถยนต์ Honda ZEST SPARK ของฮอนด้า
ในซีดีล็อตแรกของซิงเกิลนี้จะเป็นซีดีที่สกรีนเป็นรูปตัวการ์ตูนของอายูมิ ฮามาซากิโดยฝีมือการวาดของอ.อากิระ โทริยามา
ไฟสต์

เลสลี ไฟสต์  เกิดเมื่อวันที่ 13 กุมภาพันธ์ ค.ศ. 1976 ในแอมเฮิร์สต์ โรวาสโกเทีย แคนาดา เป็นนักร้อง นักแต่งเพลง ชาวแคนาดา เธอมีผลงานเพลงในฐานะศิลปินเดี่ยวในนาม ไฟต์ และเธอยังเป็นสมาชิกวงอินดี้ร็อก ที่ชื่อ โบรเคนโซเชียลซีน 
ในงานแจกรางวัลจูโน่ ปี 2008 เมื่อวันที่ 6 เมษายน ค.ศ. 2008 เธอได้รับรางวัลถึง 5 รางวัล รวมถึงสาขา นักแต่งเพลงประจำปี, ศิลปินประจำปี, อัลบั้มเพลงป็อปประจำปี, อัลบั้มประจำปี และ ซิงเกิลประจำปี
เจเควียรี

เจเควียรี (jQuery) คือไลบรารีของโค้ดจาวาสคริปต์ ที่ใช้เป็นส่วนหนึ่งในการสร้างเว็บไซต์ช่วยในการเรียกใช้งานจาวาสคริปต์ให้ง่ายขึ้น เปิดตัวครั้งแรกในงานบาร์แคมป์นิวยอร์ก โดย จอห์น เรซิก (John Resig) เมื่อวันที่ 14 มกราคม พ.ศ. 2549 ตัวโค้ดของเจเควียรีมีลิขสิทธิ์และสัญญาอนุญาตแบบโอเพนซอร์ซ โดยใช้สัญญาอนุญาตของ GFDL และ MIT License
ทางไมโครซอฟท์และโนเกียได้มีการประกาศตัวว่าจะมีการนำเจเควียรี มาใช้ในส่วนของแพลตฟอร์ม โดยเฉพาะ วิชวลสตูดิโอ และเฟรมเวิร์ก เอเอสพีดอตเน็ต เอแจ็กซ์ และเอเอสพีดอตเน็ต เอ็มวีซี
ภาวะสิ้นยินดี

ในทางจิตวิทยา ภาวะสิ้นยินดี (มาจากรากศัพท์ภาษากรีก α- a-, "ไม่, ไม่มี" + ηδονή hēdonē, "ความพึงพอใจ") เป็นภาวะที่ไม่สามารถเกิดความพึงพอใจในภาวะที่ปกติสามารถสร้างความพึงพอใจได้ เช่น การกิน การออกกำลังกาย ปฏิสัมพันธ์ทางสังคมหรือทางเพศ
ภาวะสิ้นยินดีเป็นหนึ่งในอาการสำคัญของความผิดปกติทางอารมณ์ (mood disorder) ชนิดภาวะซึมเศร้า (depression) ตามเกณฑ์การวินิจฉัยอาการทางจิตเวช "DSM-IV" และ บัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง (ICD) ภาวะสิ้นยินดียังอาจพบได้ในโรคจิตเภท (schizophrenia), บุคลิกภาพชนิด schizoid personality disorder, และความผิดปกติทางจิตอื่น ๆ
ห้างไนติงเกล

ห้างไนติงเกล หรือชื่อเต็ม ไนติงเกล-โอลิมปิค เป็นห้างสรรพสินค้าที่มีอายุยาวนานที่สุด ที่ยังเปิดดำเนินกิจการอยู่ในประเทศไทย ตัวอาคารมีทั้งหมด 3 คูหา 7 ชั้น ตั้งอยู่ที่บริเวณแยกพาหุรัด แขวงวังบูรพาภิรมย์ เขตพระนคร กรุงเทพมหานคร เริ่มเปิดกิจการตั้งแต่ปี พ.ศ. 2473 โดยมี นายนัติ นิยมวานิช เป็นผู้ก่อตั้ง จากกิจการร้านค้าเล็ก ๆ เพียงคูหาเดียว ใกล้กับศาลาเฉลิมกรุง ในยุคเริ่มแรกก็ได้ขยับขยายจนเปิดกิจการภายใต้ชื่อปัจจุบัน เมื่อวันที่ 5 สิงหาคม พ.ศ. 2509
ประวัติ.
ห้างไนติงเกลใช้การโฆษณาทางโทรทัศน์เพื่อประชาสัมพันธ์ห้างเป็นเจ้าแรก ๆ ในประเทศไทย รวมไปถึงกิจกรรมอื่น ๆ ที่จัดเพื่อดึงดูดลูกค้าวัยรุ่น ซึ่งเป็นกลุ่มเป้าหมายในยุคนั้น มีคำขวัญหรือสโลแกนของห้างว่า “คลังแห่งเครื่องกีฬา ราชาเครื่องดนตรี ราชินีเครื่องสำอาง”
ห้างไนติงเกล ยังเป็นเสมือนฟิตเนสแห่งแรกของประเทศไทย โดยเมื่อเริ่มแรกทางห้างจะมี จักรยานปั่นออกกำลังกาย, ลู่วิ่ง, ดรัมเบลไว้บริการลูกค้า โดยคิดราคาชั่วโมงละ 100 บาท ส่วนแผนกเครื่องสำอางก็มีโต๊ะเครื่องแป้ง อุปกรณ์แต่งหน้า-ทำผม ซึ่งเป็นเสมือนสถานเสริมความงามเพื่อให้บริการลูกค้าในยุคนั้น
ปัจจุบันห้างดังกล่าวกำลังประสบปัญหาขาดทุน โดยพบว่าระหว่างปี 2554–2560 บริษัทฯ ขาดทุนรวมกว่า 10,000 ล้านบาท โดยมาร์เก็ตเทียร์วิเคราะห์ว่า เนื่องจากยังไม่ปรับตัวเข้ากับยุคสมัยใหม่ได้ดีเท่าที่ควรและลูกค้าประจำซึ่งเป็นผู้สูงอายุเสียชีวิตกันไปมาก
อารียา สิริโสภา

ร้อยโทหญิง อารียา สิริโสภา หรือ อารียา สิริโสดา (เกิด 28 มิถุนายน พ.ศ. 2514) ชื่อเล่น ป๊อป เป็นนางสาวไทยประจำปี พ.ศ. 2537 (คนที่ 32 ของประเทศไทย) และเป็นตัวแทนสาวไทยไปประกวดมิสยูนิเวิร์ส 1994 ที่ กรุงมะนิลา ฟิลิปปินส์ ไม่ผ่านเข้ารอบ ได้รับรางวัลพิเศษ นางงามยิ้มสวย
ประวัติ.
อารียาเกิดในครอบครัวเชื้อสายไทยที่นับถือศาสนาพุทธในสหรัฐ เป็นบุตรของสุพงษ์ ชุมสาย กับปทุมวรรณ ชุมสาย (สกุลเดิม คงเจริญเขต) มารดาเป็นชาวจังหวัดพระนครศรีอยุธยา เธอมีน้องชายคือฐิติ ชุมสาย ชื่อเล่น เป้ จบการศึกษาจากมหาวิทยาลัยมิชิแกนสเตต ประเทศสหรัฐอเมริกา เคยรับราชการเป็นอาจารย์สอนในโรงเรียนนายร้อยพระจุลจอมเกล้า มียศร้อยโทหญิง จนมีฉายาที่คนทั่วไปเรียกกันว่า "หมวดป๊อป" ภายหลังได้ลาออก ปัจจุบันเป็นนักแสดง พิธีกร นักเขียน และผู้กำกับภาพยนตร์
ครอบครัวของอารียาเคยใช้นามสกุลว่า "เย้าเยือน" ต่อมาได้เปลี่ยนนามสกุลเป็น "ชุมสาย" เมื่อใช้ชีวิตอยู่ในสหรัฐอเมริกา ตามชื่อของญาติผู้ใหญ่ ซึ่งพ้องกับราชสกุล ทั้งๆ ที่ไม่ได้เป็นญาติกัน เมื่ออารียาเริ่มมีชื่อเสียงจากการประกวดนางสาวไทย และถูกเข้าใจผิดจากสื่อมวลชน บางครั้งได้ลงข่าวโดยเติม "ณ อยุธยา" ที่ท้ายนามสกุล จนถูกทักท้วงจากกลุ่มราชนิกูลในราชสกุลชุมสาย ในปี พ.ศ. 2543 เธอจึงเปลี่ยนมาใช้นามสกุล สิริโสภา ซึ่งใช้ในการประกวดนางสาวไทย มาจนถึงปัจจุบัน
ทางหลวงแผ่นดินหมายเลข 290

ทางหลวงแผ่นดินหมายเลข 290 หรือ ถนนวงแหวนรอบเมืองนครราชสีมา เป็นทางหลวงแผ่นดินเส้นหนึ่งที่มีลักษณะเป็นวงแหวนวนรอบตัวเมืองนครราชสีมา เพื่อหลีกเลี่ยงปัญหาจราจรในเขตตัวเมือง แนวถนนวงแหวนรอบเมืองนครราชสีมาที่ศึกษาเป็นแนวตัดใหม่ทั้งหมด ระยะทางรวมประมาณ 110.7 กิโลเมตร ถนนวงแหวนรอบเมืองนครราชสีมาแบ่งเป็น 7 ช่วง ได้แก่ A, B, C, D, E, F และ G แต่ก่อสร้างแล้วเสร็จเฉพาะช่วง A, B, F และ G เท่านั้น
ในช่วงนี้เป็นช่วงแรกของโครงการก่อสร้างถนนวงแหวนรอบเมืองนครราชสีมา เปิดใช้ตั้งแต่ปี พ.ศ. 2549 โดยเริ่มแรกเป็นถนนขนาด 2 ช่องจราจร และได้รับการขยายเป็น 4 ช่องจราจร แล้วเสร็จในปี พ.ศ. 2562
หม่อมราชวงศ์ดิลก จุฑาธุช

หม่อมราชวงศ์ดิลก จุฑาธุช (เกิด 14 มกราคม พ.ศ. 2496) หรือ คุณชายนิโคลัส เป็นพระโอรสคนเดียวในพระวรวงศ์เธอ พระองค์เจ้าวรานนท์ธวัช กับหม่อมแพเมลา จุฑาธุช ณ อยุธยา (เดิม แพเมลา สมี) ชาวอังกฤษ เป็นพระนัดดาในสมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย และเป็นพระราชปนัดดาในพระบาทสมเด็จพระจุลจอมเกล้าเจ้าอยู่หัว มีน้องสาวคนเดียว คือ หม่อมราชวงศ์ดารา จุฑาธุช
ปัจจุบัน หม่อมราชวงศ์ดิลกเปิดบริษัทเกี่ยวกับการตกแต่งอินทีเรียดีไซน์ที่กรุงลอนดอน ประเทศอังกฤษ
ครอบครัว.
หม่อมราชวงศ์ดิลก จุฑาธุช สมรสกับเจน บิชอป (เกิด 26 สิงหาคม พ.ศ. 2493) มีบุตรด้วยกันสองคนคือหม่อมหลวงดิลก กับหม่อมหลวงแคเทอรีน จุฑาธุช
ต่อมาหม่อมราชวงศ์ดิลก จุฑาธุช ได้สมรสใหม่กับจุฬาลักษณา จุฑาธุช ณ อยุธยา (นามเดิม อนุรีย์ เจริญวงศ์) ไม่มีบุตรธิดาด้วยกัน
ดลชัย บุณยะรัตเวช

ดลชัย บุณยะรัตเวช บุตร นายเชิด บุณยะรัตเวช อดีตผู้ว่าการการรถไฟแห่งประเทศไทย และคุณหญิงมาลัยวัลย์ บุณยะรัตเวช ศิลปินแห่งชาติ ดลชัยฯ เป็นผู้อยู่ในวงการสร้างสรรค์งานโฆษณา ครีเอทีฟ และนักสร้างแบรนด์แถวหน้าของเมืองไทย จากคอลัมน์ Design etc.ในกรุงเทพธุรกิจ BizWeek ปัจจุบันเป็นหนึ่งผู้ก่อตั้งและผู้บริหารบริษัทแบรนด์ซเคพ ให้บริการเกี่ยวกับการบริหารภาพลักษณ์สินค้า นอกจากนี้ดลชัยยังเป็น นักแสดง, นักแสดงละครเวที, นักร้อง ในงานสังคมเป็นบางโอกาส
ผลงาน.
ตลอดช่วงหลายสิบปีในการทำงานสายวงการโฆษณาและการสร้างแบรนด์ ดลชัยเริ่มต้นงานในตำแหน่งผู้กำกับศิลป์ที่ ลีโอ เบอร์เนทท์ และ โอกิลวี่แอนด์แมทเทอร์ ผลงานที่เป็นที่น่าจดจำ เช่น Nivea, ลูกอม Halls, Pepsi, Shell และก้าวสู่ตำแหน่งสูงสุดคือ Executive Creative Director ที่ บริษัท เดนท์สุ ยังก์ แอนด์ รูบิแคม แบรนด์ คอมมิวนิเคชั่น จำกัด (DY&R) รวมไปถึงความสำเร็จในฐานะผู้ผลิตงานโฆษณาที่ได้รับรางวัลมากมาย เช่น Esso, กระเบื้องโอฬาร (ชุดลิง-ฝากไว้ก่อนเถอะโอฬาร),บริษัทบุญรอด, ปูนซิเมนต์ไทย, ธนาคารไทยพาณิชย์, ทศท, ฟูจิ ฟิล์ม, โซนี่ และ ซีเล็ค ทูน่า รวมไปถึงการปั้นแบรนด์ ซัมซุง ให้พ้นจากภาพลักษณ์สินค้าเกาหลีที่มีความอ้อนด้อยในเรื่องคุณภาพในสายตาชาวไทย ขึ้นมาเป็นแบรนด์ชั้นนำในตลาด
ปาแลร์โม

ปาแลร์โม  เป็นเมืองเก่าทางตอนใต้ของประเทศอิตาลี และเป็นเมืองหลักของแคว้นซิซิลี
ปาแลร์โมเป็นเมืองที่มีประวัติยาวนานย้อนหลังไปถึง 800 ปีก่อนคริสตกาลและผ่านการยึดครองจากหลายชาติหลายภาษา ทำให้มีโบราณสถานโบราณวัตถุลักษณะและรูปแบบแตกต่างกันมีอยู่เป็นจำนวนมาก แต่ละแห่งอยู่ไม่ห่างไกลกันนัก